pythainlp/thai-wiki-dataset-v4 huggingface dataset:
ปากาดีอัน

นครปากาดีอัน  เป็นเมืองศูนย์กลางของจังหวัดตีโมกซัมบวงกา ประเทศฟิลิปปินส์ และเป็นศูนย์กลางของเขตตังไวนางซัมบวงกา และยังเป็นเมืองที่มีประชากรมากเป็นอันดับที่ 2 ของภูมิภาค รองจากซัมบวงกาซิตี ปากาดีอันมีประชากร 199,060 คนในปี ค.ศ. 2015
เอกลักษณ์ของเมืองปากาดีอัน คือ รถสามล้อที่ได้รับการออกแบบอย่างมีเอกลักษณ์เฉพาะตัว ซึ่งสร้างขึ้นให้เหมาะกับภูมิประเทศที่เป็นเนินเขาของเมือง และเป็นที่เดียวในฟิลิปปินส์ที่พาหนะขนส่งสาธารณะมีความเอียง 25–40 องศา
อีปีล (จังหวัดซัมบวงกาซีบูไก)

เทศบาลอีปีล (เซบัวโน: Lungsod sa Ipil; ชาบากาโน: "Municipalidad de Ipil") เป็นเมืองศูนย์กลางประจำจังหวัดซัมบวงกาซีบูไก ประเทศฟิลิปปินส์ ในปี ค.ศ. 2015 มีประชากร 74,656 คน จึงเป็นเมืองที่มีประชากรมากที่สุดในจังหวัดซัมบวงกาซีบูไก
อีปีลใช้เวลาเดินทาง 3 ชั่วโมงจากเมืองใหญ่อย่างดีโปโลก ปากาดีอัน และซัมบวงกาซิตี เมืองอีปีลมีท่าเรือทะเลที่อยู่ห่างจากใจกลางเมืองประมาณ 4 กิโลเมตร ท่าอากาศยานอีปีลตั้งอยู่ในบารังไกย์ซานีโตอีปีลซัมบวงกาซีบูไก อยู่ริมทางหลวงสายแพน-ฟิลิปปินส์ และเป็นสนามบินแห่งเดียวในจังหวัดซัมบวงกาซีบูไก
อะเลคซันดร์ เนฟสกี (ภาพยนตร์)

อะเลคซันดร์ เนฟสกี  เป็นภาพยนตร์อิงประวัติศาสตร์จากสหภาพโซเวียต กำกับโดย เซียร์เกย์ ไอเซนสไตน์ ภาพยนตร์แสดงถึงความพยายามบุกเมืองนอฟโกรอดในช่วงคริสต์ศตวรรษที่ 13 โดยอัศวินทิวทอนิกของจักรวรรดิโรมันอันศักดิ์สิทธิ์แต่พ่ายแพ้ต่อกองทัพของเจ้าชายอะเลคซันดร์ ซึ่งเป็นที่รู้จักในชื่อ อะเลคซันดร์ เนฟสกี
ไอเซนสไตน์ ผลิดภาพยนตร์ร่วมกับดมีตรี วาซีเยฟ และเขียนบทร่วมกับปิออตร์ ปัฟเลนโค พวกเขาได้รับมอบหมายให้ตรวจสอบให้แน่ใจว่าไอเซนสไตน์ไม่ได้หลงเข้าไปในแนวคิด "formalism" และเพื่ออำนวยความสะดวกต่อการถ่ายทำในตารางเวลาที่เหมาะสม ภาพยนตร์ผลิตโดย Goskino ผ่านทางสตูดิโอภาพยนตร์มอสฟิล์ม โดยที่ Nikolai Cherkasov ถูกรับบทเป็นอะเลคซันดร์ เนฟสกี และประพันธ์ดนตรีประกอบโดย เซียร์เกย์ โปรโคเฟียฟ "อะเลคซันดร์ เนฟสกี" เป็นหนึ่งในภาพยนตร์เสียงในฟิล์มสามเรื่องแรกของไอเซนสไตน์ที่เป็นที่นิยมและได้รับความนิยมสูงสุด ในปี 2484 ไอเซนสไตน์, ปัฟเลนโค, Cherkasov และ Abrikosov ได้รับรางวัล Stalin Prize สำหรับภาพยนตร์เรื่องนี้
ในปี 2521 ภาพยนตร์เรื่องนี้ถูกจัดอยู่ใน 1 ใน 100 ภาพยนตร์ที่ดีที่สุดในโลกจากการสำรวจความคิดเห็นที่จัดโดยสำนักพิมพ์ Arnoldo Mondadori Editore ของอิตาลี
อุลูมกุรอาน

อุลูมกุรอาน ((علوم قرآن) คือศาสตร์ต่างๆที่เกี่ยวข้องกับอัลกุรอาน ซึ่งมีขอบเขตที่กว้างขวางและรวบรวมศาสตร์ต่างๆ เช่น การตีความ,ตัจวีด,วิชากิรออัตกุรอาน,ที่มาของการลงอายะฮ์กุรอาน,วิชาวาทศาสตร์ของอายะฮ์กุรอาน,ประวัติศาสตร์ความเป็นมาของกุรอานจนถึงฮีโมเนติก(อรรถปริวรรตศาสตร์) อุลูมกุรอานเป็นคำศัพย์เฉพาะในเรื่องที่เกี่ยวข้องกับการรู้จักกับอัลกุรอานตลอดจนแง่มุมต่างๆของคำภีร์นี้ และ เป้าหมายก็คือการรับรู้ในแง่มุมต่างๆที่เกี่ยวกับกุรอานโดยครอบคลุมไปถึงประวัติศาสตร์และการตีความภายนอกและเนื้อหาเพื่อที่จะใช้ประโยชน์อย่างสูงสุดทางหลักศาสนาและวิทยาการต่างๆ บางส่วนจากศาสตร์นี้มีความเป็นมาที่ยาวนานในอิสลาม แต่ว่าบางส่วนของศาสตร์นี้เช่นฮีโมเนติก(อรรถปริวรรตศาสตร์)เป็นเรื่องใหม่ของอุลูมกุรอาน เช่นประวัติศาสตร์ความเป็นมาของกุรอานถูกหยิบยกมาน้อยมาก แต่ด้วยกับการค้นคว้าต่างๆของนักบูรพาคดีทำให้ศาสตร์นี้ขยายกว้างขึ้น อุลูมกุรอานเป็นคำที่กว้างในศาสตร์ต่างๆที่เกี่ยวกับกุรอาน ส่วนมากจะใช้ในภาษาอาหรับและฟารซีและในภาษาอังกฤษไม่มีคำที่เทียบเคียงได้ ถึงแม้ว่าศาศตร์ต่างๆที่มีอยู่ในปัจจุบันจะสามารถเทียบคำภาษาอังกฤษได้ก็ตาม
ประวัติศาสตร์ของ กุรอานวิทยา.
หนังสือ อัลอิตกอน ฟีอุลูมิลกุรอาน เขียนโดยยะลาลุดดีนซุยูฏี เป็นหนึ่งในหนังสือเล่มแรกที่เขียนเกี่ยวกับวิชาการกุรอาน
ศาสตร์ต่างๆที่ถูกพูดถึงในอุลูมกุรอาน.
ศาสตร์เหล่านั้นเช่น
สโมสรฟุตบอลบอร์เนียว ซามารินดา

สโมสรฟุตบอลบอร์เนียว ซามารินดา เป็นสโมสรฟุตบอลอินโดนีเซีย ตั้งอยู่ที่ซามารินดา จังหวัดกาลีมันตันตะวันออก ประเทศอินโดนีเซีย ปัจจุบันลงเล่นในลีกาซาตู ฉายาของสโมสรคือ "โลมา"
ประวัติ.
สโมสรฟุตบอลบอร์เนียวถูกก่อตั้งโดยอดีตผู้สนับสนุนของสโมสรปูตราซามารินดา ที่ไม่พอใจที่ทีมของพวกเขาไม่ประสบความสำเร็จใด ๆ โดยทางบริษัท"เปเต นาฮูซัมปราตามาอินโดเนซียา" ได้ซื้อสโมสรเปอร์เซบาซูเปอร์บังกาลัน เมื่อวันที่ 7 มีนาคม ค.ศ. 2014 ทำให้สโมสรได้สิทธิ์แข่งขันลีกาอินโดนีเซียพรีเมียร์ดิวิชัน และได้เปลี่ยนชื่อสโมสรเป็นสโมสรฟุตบอลปูซามานียาบอร์เนียว
สโมสรเลื่อนชั้นสู่อินโดนีเซียซูเปอร์ลีก จากการเอาชนะการยิงลูกโทษต่อเปเอ็ซเกเจจียามิซ ในรอบรองชนะเลิศของอินโดนีเซียพรีเมียร์ดิวิชัน ฤดูกาล 2014 ต่อมาวันที่ 27 พฤศจิกายน ค.ศ. 2014 บอร์เนียวคว้าแชมป์แรกของสโมสร ซึ่งเป็นแชมป์พรีเมียร์ดิวิชัน จากการเอาชนะสโมสรเปอร์ซีวาวาเมนา 2–1 ในนัดชิงชนะเลิศ
สโมสรเปลี่ยนชื่อจาก "บอร์เนียว" เป็น "บอร์เนียว ซามารินดา" โดยเพิ่มชื่อเมืองซามารินดาที่ตั้งของสนามเหย้าต่อท้ายในฤดูกาล 2022–23
ผู้สนับสนุน.
ซูซูกิเซ็นสัญญาเป็นผู้สนับสนุนของสโมสรด้วยระยะเวลา 2 ปี เมื่อวันที่ 22 เมษายน ค.ศ. 2014 ต่อมาวันที่ 2 พฤษภาคม ค.ศ. 2014 บันกัลติมได้เข้ามาเป็นผู้สนับสนุนบนเสื้อแข่งขัน ทั้งเหย้าและเยือน
สนามเหย้า.
สนามเหย้าในปัจจุบันคือ สนามกีฬาเซอกีรี และสนามกีฬาปาลารัน ส่วนสนามฝึกซ้อมคือ สนามกีฬาเซิมปาจา
เอมิ ซากูระ

เอมิ โมโตกาวะ  เป็นนักมวยปล้ำหญิงชาวญี่ปุ่น ที่รู้จักในนามของ เอมิ ซากูระ  หลังจากเริ่มต้นอาชีพของเธอใน International Wrestling Association of Japan ในเดือนสิงหาคม ค.ศ. 1995 ซากูระได้ทำงานให้กับสมาคมหลายแห่งในญี่ปุ่น ได้รับรางวัลมากมายหลายรางวัล ก่อนที่จะก่อตั้งสมาคมขึ้นเองชื่อ Ice Ribbon ในต้นปี ค.ศ. 2006 เธอเป็นแชมป์ ICE×60 ของIce Ribbon 2 สมัย และแชมป์ International Ribbon Tag Team ของIce Ribbon 5 สมัย เธอยังเป็นแชมป์แทกทีมของ Daily Sports Women's และของ JWP ในปี ค.ศ. 2009 และแชมป์ NEO Single and NWA Women's Pacific
ในปี 2012 เอมิ ได้ก่อตั้งสมาคม Gatoh Move Pro Wrestling ในกรุงเทพมหานคร ประเทศไทย
เฮอร์ดี-เกอร์ดี

เฮอร์ดี-เกอร์ดี  เป็นเครื่องดนตรีชนิดเครื่องสายที่ผลิตโดยใช้ล้อชั้นสนที่ใช้มือหมุนข้อเหวี่ยงถูกับสาย ล้อทำหน้าที่คล้ายกับคันชักไวโอลิน และเสียงโน้ตที่เล่นจากเครื่องก็คล้ายกับเสียงของไวโอลินเช่นกัน เล่นเมโลดีบนแผงแป้นที่กดแทนเจนต์ หรือลิ่มเล็ก ๆ ที่มักทำจากไม้ กับสายตั้งแต่หนึ่งสายเพื่อเปลี่ยนระดับเสียง เฮอร์ดี-เกอร์ดีมีแผงเสียงและโพรงกลวงเพื่อทำให้ได้ยินการสั่นของสาย เช่นเดียวกับเครื่องสายอะคูสติกอื่นส่วนมาก
ทางรถไฟสายชุมทางทุ่งสง–กันตัง

ทางรถไฟสายชุมทางทุ่งสง–กันตัง หรือ ทางแยกกันตัง เป็นเส้นทางรถไฟสายหนึ่งที่แยกมาจากทางรถไฟสายใต้ (ธนบุรี–สุไหงโก-ลก) ที่สถานีรถไฟชุมทางทุ่งสง จังหวัดนครศรีธรรมราช มีปลายทางที่สถานีรถไฟกันตัง จังหวัดตรัง ปัจจุบันถือเป็นเส้นทางรถไฟเพียงสายเดียวของภาคใต้ฝั่งทะเลอันดามัน
ประวัติ.
มีการก่อสร้างทางรถไฟสายใต้ครั้งแรกเมื่อปี พ.ศ. 2452 และเริ่มมีการสร้างสถานีรถไฟกันตัง (ขณะนั้นใช้ชื่อว่าสถานีรถไฟตรัง) เพื่ออำนวยความสะดวกในการก่อสร้างทางรถไฟสายใต้ จากนั้นจึงมีการสร้างท่าเรือกันตังสำหรับใช้ในการขนส่งเพราะติดชายฝั่งทะเลอันดามัน และสร้างโรงงานประกอบรถจักรและล้อเลื่อนสำหรับใช้ในการก่อสร้างทางรถไฟสายใต้ เบื้องต้นได้แบ่งการเดินรถออกเป็นสองช่วงคือสถานีรถไฟกันตัง–ห้วยยอด ระยะทาง 49 กิโลเมตร เปิดใช้งานครั้งแรกเมื่อวันที่ 1 เมษายน พ.ศ. 2456 และจากสถานีรถไฟห้วยยอด–ชุมทางทุ่งสง ระยะทาง 44 กิโลเมตร เดินรถเมื่อวันที่ 1 มกราคม พ.ศ. 2456 รวมมีระยะทางทั้งหมด 92.802 กิโลเมตรเมื่อนับจากสถานีรถไฟชุมทางทุ่งสง ถือเป็นเส้นทางรถไฟที่เก่าแก่สายหนึ่ง
ทางรถไฟสายนี้มีสถานีปลายทางคือสถานีรถไฟตรัง ต่อมาได้มีการย้ายตัวเมืองไปที่ตำบลทับเที่ยง สถานีรถไฟตรังจึงเปลี่ยนชื่อเป็นสถานีรถไฟกันตัง ส่วนสถานีรถไฟทับเที่ยงซึ่งเป็นที่ตั้งของตัวเมืองใหม่ก็เปลี่ยนชื่อเป็นสถานีรถไฟตรังมาจนถึงปัจจุบัน ในอดีตบริเวณสถานีรถไฟกันตัง มีรางรถไฟอีก 500 เมตรมุ่งสู่ท่าเทียบเรือกันตัง จากการที่สถานีรถไฟกันตังตั้งอยู่ใกล้กับท่าเรือกันตัง จึงใช้สำหรับรับสินค้าจากต่างประเทศ โดยเฉพาะอย่างยิ่งจากยุโรป เช่น ประเทศเยอรมนี, สหราชอาณาจักร, สหรัฐ และอินเดีย โดยมากเป็นวัสดุสำหรับก่อสร้างและล้อเลื่อนที่สั่งมาจากต่างประเทศ ทั้งนี้ท่าเรือกันตังมีการส่งต่อสินค้าอาทิ ยางพารา ไม้ยางพารา ยิปซัม และปูนซีเมนต์ไปยังท่าเรือปีนังเป็นสินค้าขาออกอย่างเดียว โดยสินค้าจะส่งต่อไปยังประเทศต่าง ๆ แต่ภายหลังรัฐบาลไทยหันไปนำเข้าสินค้าจากญี่ปุ่นแทนยุโรป ทำให้ท่าเรือกันตังซบเซาจนต้องยกเลิกกิจการขนส่งสินค้าจากท่าเรือกันตัง ปัจจุบันรางรถไฟที่มุ่งไปยังท่าเรือกันตังจึงถูกชาวบ้านรุกล้ำ
สิ่งที่พิเศษอย่างหนึ่งของทางรถไฟสายนี้คืออาคารของสถานีรถไฟกันตัง ที่ยังคงรูปแบบสถาปัตยกรรมที่เป็นเอกลักษณ์ดั้งเดิมเหมือนตั้งแต่แรกสร้าง ตัวอาคารสร้างด้วยไม้ชั้นเดียวผสานอิทธิพลตะวันออกและตะวันตก หลังคาเป็นรูปปั้นหยาผสมหลังคาจั่ว ผนังมีสีเหลืองมัสตาร์ด ตัดกับสีน้ำตาลจากขอบหน้าต่าง ขอบประตู เสา และคาน จากความโดดเด่นดังกล่าวทำให้สถานีแห่งนี้ขึ้นทะเบียนเป็นโบราณสถานโดยกรมศิลปากร
การเดินรถ.
ขบวนรถที่บริการมีดังนี้
รีอาซิลเวีย

รีอาซิลเวีย  เป็นลักษณะภูมิประเทศที่โดดเด่นที่สุดในดาวเคราะห์น้อยเวสตาและคาดว่านี้อาจเป็นผลกระทบจากแอ่งปะทะ ปากแอ่งมีขนาดเส้นผ่าศูนย์กลาง 505 กม. คิดเป็น 90% ของเส้นผ่าศูนย์กลางของเวสตาเองและคิดเป็น 95% เส้นผ่านศูนย์กลางเฉลี่ยของเวสตา (529 กม.) อย่างไรก็ตามค่าเฉลี่ยของเวสตานั้นเป็นผลกระทบจากแอ่งปะทะนั้นเอง จุดสูงสุดตรงกลางแอ่งนั้นมีความสูงกว่า 22 กม.ทำให้มันเป็นภูเขาที่สูงที่สุดในระบบสุริยะ
การค้นพบ.
รีอาซิลเวียถูกพบโดยกล้องโทรทรรศน์อวกาศฮับเบิลใน พ.ศ. 2540 แต่ยังไม่ได้รับการตั้งชื่อจนกระทั่งยานสำรวจอวกาศดอว์นไปสำรวจเวสตาใน พ.ศ. 2554 ชื่อของมันตั้งตาม รีอา ซิลเวีย เทพธิดาพรหมจารีและมารดาของผู้ก่อตั้งกรุงโรม
ลักษณะ.
แอ่งรีอาซิลเวียบางส่วนทับกับเวนอิเนอา (Veneneia) ซึ่งเป็นแอ่งที่เกิดก่อนและมีขนาดใหญ่เกือบ 395 กม.
ขอบของรีอาซิลเวียมีความลาดชันและสูง 4-12 กิโลเมตรเหนือพื้นที่โดยรอบ ก้นแอ่งมีความลึก 13 กิโลเมตรใต้พื้นดินโดยรอบ กลางแอ่งมีลักษณะเป็นลูกคลื่นและเนินกลางแอ่งมีเส้นผ่านศูนย์กลาง 200 กิโลเมตรและสูงจากก้นแอ่งประมาณ 20-25 กิโลเมตรซึ่งสูงที่สุดในระบบสุริยะ แอ่งนี้คาดว่าน่าจะเกิดจากการชนกันของดาวเคราะห์น้อย
การศึกษาสเปกโทรสโกปีของฮับเบิลได้แสดงให้เห็นว่าแอ่งอุตกาบาตนี้เจาะลึกลงไปบนชั้นต่าง ๆ ของเปลือกดาวและอาจจะเจาะลงไปถึงเนื้อดาวตามผลที่แสดงโดยเส้นสเปกตรัมของโอลิวีน
เวสตามีร่องแคบในเขตเส้นศูนย์สูตรซึ่งคาดว่าน่าจะเกิดจากการชนครั้งใหญ่ ร่องแคบที่ใหญ่ที่สุดคือดิวาเลียน ฟอสซา (Divalia Fossa) ซึ่งกว้าง 22 กม. ยาว 465 กม.
มีการประเมินว่าการชนครั้งนี้ทำให้ขุดปริมาตรของเวสตาออกมาประมาณ 1% และเป็นไปได้ว่าดาวเคราะห์น้อยตระกูลเวสต้าและดาวเคราะห์น้อยประเภท Vเกิดมาจากการชนในครั้งนี้ หากกรณีนี้เป็นความจริงที่ว่ามีเศษประมาณ 10 กิโลเมตรรอดจากการโดนระเบิดจนถึงปัจจุบันก็แสดงว่าแอ่งอุตกาบาตนี้มีอายุมากกว่า 1 พันล้านปีมาแล้ว และยังรวมถึงนี้อาจเป็นที่มาของHED meteorite เชื่อกันว่าดาวเคราะห์น้อยประเภท V เป็น 6% ของมวลที่ออกมาจากเวสตาและยังมีเศษชิ้นส่วนอื่น ๆ ที่เล็กจนไม่สามารถสังเกตเห็นได้ หรืออาจหายไปเพราะเข้าใกล้ช่องว่างเคิร์กวูดซึ่งเป็นผลจากสภาวะยาร์คอฟสกี (Yarkovsky effect) หรือRadiation pressure (ในกรณีของเศษเล็ก ๆ น้อย ๆ)
โซโคตรา

โซโคตรา  หรือ ซุกุฏรอ  เป็นชื่อกลุ่มของเกาะ 4 เกาะในทะเลอาหรับและเป็นชื่อเกาะที่ใหญ่ที่สุดในกลุ่มเกาะนั้น โซโคตราตั้งอยู่ใกล้เส้นทางการเดินเรือที่สำคัญและเป็นส่วนหนึ่งของประเทศเยเมนอย่างเป็นทางการ กลุ่มเกาะนี้เคยขึ้นกับเขตผู้ว่าการเอเดนอยู่เป็นเวลานาน ใน พ.ศ. 2547 ได้ย้ายมาขึ้นกับเขตผู้ว่าการฮัฎเราะเมาต์ซึ่งอยู่ใกล้กับกลุ่มเกาะมากกว่าเอเดน (แม้ว่าเขตผู้ว่าการที่อยู่ใกล้ที่สุดคืออัลมะฮ์เราะฮ์) จนกระทั่งใน พ.ศ. 2556 จึงได้ยกฐานะขึ้นเป็นเขตผู้ว่าการโซโคตรา
เกาะโซโคตรามีเนื้อที่ประมาณร้อยละ 95 ของกลุ่มเกาะโซโคตรา มีความยาว 132 กิโลเมตร (82 ไมล์) และมีความกว้าง 49.7 กิโลเมตร (30.9 ไมล์) ตั้งอยู่ห่างจากจะงอยแอฟริกาไปทางทิศตะวันออกประมาณ 240 กิโลเมตร (150 ไมล์) และห่างจากคาบสมุทรอาหรับไปทางทิศใต้ประมาณ 380 กิโลเมตร (240 ไมล์) เกาะมีสภาพโดดเดี่ยวมากและเป็นที่อยู่อาศัยของสิ่งมีชีวิตเฉพาะถิ่นหลายชนิด พืชบนเกาะที่เป็นพืชเฉพาะถิ่นมีจำนวนมากถึงหนึ่งในสาม เกาะนี้จึงได้ชื่อว่าเป็น "สถานที่ที่ดูแปลกประหลาดที่สุดในโลก"
ปากาตันฮาราปัน

ปากาตันฮาราปัน (แปลว่า แนวร่วมแห่งความหวัง) พันธมิตรทางการเมืองที่ก่อตั้งเมื่อ ค.ศ. 2015 เกิดจากการจับมือกันระหว่างพรรคการเมืองฝ่ายซ้ายกับพรรคการเมืองสายกลาง นับเป็นพันธมิตรทางการเมืองที่มีขนาดใหญ่เป็นอันดับ 2 ของมาเลเซีย ได้ครองเสียงข้างมากในสภาผู้แทนราษฎรหลังจากมีชัยชนะเหนือบารีซันนาซีโยนัล และมาฮาดีร์ บิน โมฮามัด ประธานของพรรค ได้ดำรงตำแหน่งนายกรัฐมนตรีมาเลเซียตั้งแต่วันที่ 10 พฤษภาคม ค.ศ. 2018
อินเตอร์สเตตเอช 1

อินเตอร์สเตตเอช 1  เป็นทางหลวงอินเตอร์สเตตที่มีเส้นทางอยู่บนเกาะโอวาฮู รัฐฮาวาย แม้ว่าหมายเลขจะเป็นเลข 1 แต่ก็เป็นเส้นทางในแนวตะวันออก-ตะวันตก ตามหลักการกำหนดหมายเลขสำหรับรัฐฮาวายที่มี H นำหน้า แล้วตามด้วยตัวเลขที่บ่งบอกถึงลำดับการสร้าง อินเตอร์สเตตเอช 1 เริ่มจากทางหลวงฮาวายหมายเลข 93 (Farrington Highway) ในin Kapolei สิ้นสุดบนทางหลวงฮาวายหมายเลข 72 (Kalanianaole Highway) ในโฮโนลูลู (ทางออก 19A) เมืองหลวงของรัฐฮาวาย โดยอินเตอร์สเตตเอช 1 นั้นรู้จักกันในชื่อ "ลูนาลิโลฟรีเวย์" และบางช่วงก็มีชื่อว่า "ควีนลีลีโอกาลานีฟรีเวย์"
พรรคประชาภิวัฒน์ (พ.ศ. 2561)

พรรคประชาภิวัฒน์ (อักษรโรมัน: People Progressive Party, ย่อ: ปชภ.) พรรคการเมืองที่ได้ยื่นจดจองชื่อพรรคต่อ คณะกรรมการการเลือกตั้ง เป็นลำดับที่ 14/2561 เมื่อวันศุกร์ที่ 2 มีนาคม พ.ศ. 2561 มีพลตรี ไชยนาจ ญาติฉิมพลี เป็นผู้ยื่นคำร้องขอ
ต่อมาในวันพฤหัสบดีที่ 5 เมษายน พ.ศ. 2561 ทางพรรคประชาภิวัฒน์ได้รับหนังสือรับจดแจ้งจัดตั้งพรรคจาก กกต. พร้อมกับพรรคพลังพลเมืองไทย เพื่อให้ทางพรรคได้ดำเนินการจดทะเบียนจัดตั้งพรรคต่อไป
กระทั่งวันอาทิตย์ที่ 15 เมษายน พ.ศ. 2561 พรรคประชาภิวัฒน์ได้จัดประชุมใหญ่สามัญครั้งที่ 1/2561 เพื่อร่างข้อบังคับพรรค ระเบียบพรรค อุดมการณ์พรรคและนโยบายของพรรครวมถึงเพื่อเลือกหัวหน้าพรรค เลขาธิการพรรคและคณะกรรมการบริหารพรรคปรากฏว่าสมเกียรติ ศรลัมพ์ อดีต สมาชิกวุฒิสภาจังหวัดนครสวรรค์ เป็นหัวหน้าพรรคคนแรกและนันทนา สงฆ์ประชา เป็นเลขาธิการพรรคคนแรก และได้ยื่นจดทะเบียนจัดตั้งพรรคต่อ กกต. เมื่อวันพฤหัสบดีที่ 3 พฤษภาคม พ.ศ. 2561 ซึ่ง กกต. ได้รับจดทะเบียนจัดตั้งพรรคประชาภิวัฒน์เป็นลำดับที่ ๓/๒๕๖๑ เมื่อวันศุกร์ที่ 10 สิงหาคม พ.ศ. 2561 และได้มีการประกาศในราชกิจจานุเบกษาเมื่อวันที่ 13 กันยายน พ.ศ. 2561
พรรคประชาภิวัฒน์ ถูกกล่าวถึงว่าเป็นพรรคการเมืองที่มีสายสัมพันธ์กับวัดพระธรรมกาย เป็นพรรคเพื่อพระพุทธศาสนา
การเลือกตั้ง.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งแบบบัญชีรายชื่อ จำนวน 1 ที่นั่ง คือ สมเกียรติ ศรลัมพ์ ต่อมาเขาได้ลาออกจากตำแหน่งเพื่อรับหน้าที่กรรมการผู้ช่วยรัฐมนตรี จึงเลื่อน นันทนา สงฆ์ประชา ขึ้นมาแทน
กลุ่มอาการกตัญญูเฉียบพลัน

กลุ่มอาการกตัญญูเฉียบพลัน เป็นคำอย่างไม่เป็นทางการที่บุคลากรทางการแพทย์นิยมใช้บรรยายสถานการณ์ที่ญาติที่อยู่ห่างไกลมาที่โรงพยาบาลในขณะที่ผู้ป่วยสูงอายุกำลังเข้ารับการรักษาอาการเจ็บป่วยที่เป็นรุนแรงถึงขั้นมีโอกาสเสียชีวิตหรือกำลังจะเสียชีวิต และขอร้องหรือบังคับให้ผู้ให้บริการทางการแพทย์ให้การรักษาทุกรูปแบบไม่ว่าจะมีราคาสูงหรือก่อให้เกิดความทุกข์ทรมานเพียงใดก็ตาม เพื่อช่วยชีวิตหรือยืดชีวิตผู้ป่วยให้ได้ หรืออีกรูปแบบหนึ่งอาจตำหนิแนวทางการรักษาเดิม หรือขอให้เปลี่ยนแปลงรูปแบบการรักษาใหม่
บุคลากรทางการแพทย์ในสหรัฐอเมริกานิยมเรียกปรากฏการณ์เดียวกันนี้ว่า กลุ่มอาการลูกสาวจากแคลิฟอร์เนีย  ส่วนบุคลากรทางการแพทย์ในแคลิฟอร์เนียจะเรียกปรากฏการณ์นี้ว่า "ลูกสาวจากนิวยอร์ก"
แพทริก แมนสัน

เซอร์ แพทริก แมนสัน (3 ตุลาคม ค.ศ. 1844 – 9 เมษายน ค.ศ. 1922) เป็นแพทย์ชาวสกอต เป็นผู้ริเริ่มการศึกษาเวชศาสตร์เขตร้อน เขาค้นพบว่ายุงเป็นพาหะของโรคเท้าช้าง ผลงานดังกล่าวก่อให้เกิดทฤษฎียุง-มาลาเรีย ซึ่งนำไปสู่การค้นพบว่ายุงเป็นพาหะของโรคมาลาเรีย
ประวัติ.
แพทริก แมนสันเกิดในปี ค.ศ. 1844 ที่เมืองโอลด์เมลดรัมในแอเบอร์ดีนเชียร์ เป็นบุตรชายคนที่ 2 ของจอห์น แมนสันกับเอลิซาเบธ ลิฟวิงสโตน เบลคกี ในปี ค.ศ. 1857 ครอบครัวของแมนสันย้ายไปอยู่ที่แอเบอร์ดีน เขาจึงเรียนที่โรงเรียนในเมืองแอเบอร์ดีนก่อนจะเรียนต่อด้านการแพทย์ที่มหาวิทยาลัยแอเบอร์ดีน หลังเรียนจบ แมนสันทำงานที่โรงพยาบาลจิตเวชในเมืองเดอรัมเป็นระยะเวลาสั้น ๆ
แมนสันผู้ซึ่งได้รับแรงบันดาลใจจากพี่ชาย เดวิด แมนสัน ซึ่งทำงานอยู่หน่วยแพทย์ในเซี่ยงไฮ้ ตัดสินใจเดินทางไปฟอร์โมซา (ไต้หวันในปัจจุบัน) ในปี ค.ศ. 1866 เพื่อทำงานเป็นเจ้าหน้าที่แพทย์ของกรมศุลกากรจีนและเริ่มต้นงานด้านเวชศาสตร์เขตร้อน หลังความขัดแย้งระหว่างจีนกับญี่ปุ่นเหนือเกาะไต้หวัน เขาถูกย้ายไปอยู่ที่อามอย (เซี่ยเหมิน) ผลงานแรก ๆ ของแมนสันคือการค้นพบว่าหนอนฟิลาเรียที่เป็นสาเหตุของโรคเท้าช้างจะเจริญเติบโตในยุงที่ดูดเลือดมนุษย์ ทำให้ได้สมมติฐานว่ายุงเป็นพาหะของโรค เขาตีพิมพ์การค้นพบในปี ค.ศ. 1878 ในรายงานการแพทย์ของกรมศุลกากรจีน
ผลงานชิ้นนี้ของแมนสันทำให้โรนัลด์ รอสส์ แพทย์ชาวบริติชตั้งสมมติฐานว่ายุงอาจเป็นพาหะนำโรคมาลาเรียเช่นกัน รอสส์หารือกับแมนสันจนกระทั่งในปี ค.ศ. 1898 รอสส์พิสูจน์ได้ว่ายุงเป็นพาหะของโรคมาลาเรียจริง ทำให้เขาได้รับรางวัลโนเบลสาขาสรีรวิทยาหรือการแพทย์ในปี ค.ศ. 1902 แต่การที่รอสส์ไม่ได้เอ่ยถึงผลงานของแมนสันว่ามีส่วนในการค้นพบของเขา ทำให้ความสัมพันธ์ของทั้งสองตกต่ำลง
ระหว่างปี ค.ศ. 1883-1889 แมนสันทำงานในฮ่องกง ที่นั่นเขาได้ก่อตั้งบริษัทนมแดรีฟาร์มและก่อตั้งวิทยาลัยแพทยศาสตร์ฮ่องกง ซึ่งต่อมาเป็นส่วนหนึ่งของมหาวิทยาลัยฮ่องกง หลังทำงานอยู่ในเอเชียตะวันออกนาน 23 ปี แมนสันย้ายกลับไปที่ลอนดอนในปี ค.ศ. 1889 และทำงานที่โรงพยาบาลของสมาคมโรงพยาบาลทหารเรือบริเตนและเป็นอาจารย์สอนด้านโรคเขตร้อนของโรงพยาบาลเซนต์จอร์จ ในปี ค.ศ. 1897 เขาดำรงตำแหน่งหัวหน้าฝ่ายการแพทย์ของสำนักงานอาณานิคมและมีส่วนในการผลักดันให้เกิดวิทยาลัยสุขศาสตร์และเวชศาสตร์เขตร้อนลอนดอนในปี ค.ศ. 1899 แมนสันเกษียณจากสำนักงานอาณานิคมในปี ค.ศ. 1912
ด้านชีวิตส่วนตัว แมนสันแต่งงานกับเฮนเรียตตา อิซาเบลลา เธอร์บันในปี ค.ศ. 1876 ทั้งคู่มีบุตรด้วยกัน 4 คน แมนสันเสียชีวิตที่กรุงลอนดอนในปี ค.ศ. 1922
การเสด็จประพาสยุโรปครั้งที่ 2.
ในการเสด็จประพาสยุโรปครั้งที่ 2 ของพระบาทสมเด็จพระจุลจอมเกล้าเจ้าอยู่หัว เมื่อปี 2450 เซอร์แพทริก แมนสัน พร้อมด้วย ศาสตราจารย์ไฟเนอร์ จากเมืองไฮเดิลแบร์ก ได้ถวายการตรวจพระวรกาย ณ วิลลาโนเบล เมืองซันเรโม ประเทศอิตาลี เมื่อวันจันทร์ที่ 29 เมษายน 2450 โดยแพทย์ทั้งสองได้กราบทูลว่า ไม่มีพระโรคอย่างไรที่จะเกิดอันตราย แต่ได้กราบทูลเพิ่มเติมว่า ทรงมีพระโลหิต (เลือด) ไม่บริบูรณ์ และอ่อนพระกำลังเพราะพระอามาสัย (กระเพาะอาหาร) พิการเรื้อรัง มีพระเสมหะมากในพระศอ (คอ) และพระนาสิก (จมูก) เหตุเพราะทรงตรากตรำทรงงานมานาน จึงเป็นเหตุให้บรรทมไม่หลับเป็นปรกติ
สถิติโลก

สถิติโลกเป็นผลงานที่ดีที่สุดในโลกที่ได้บันทึกและยอมรับอย่างเป็นทางการเช่นทักษะเฉพาะตัวหรือกีฬา บันทึกสถิติโลกกินเนสส์เป็นหนังสือที่รวบรวมบันทึกที่สุดในโลกทุกประเภทตั้งแต่ความสำเร็จจนไปถึงแย่ที่สุด ธรรมชาติที่สุดขั้วและอื่น ๆ
วัฒนธรรม.
ประเทศมาเลเซียเป็นหนึ่งประเทศที่การทำลายสถิติโลกกลายเป็นสิ่งที่ได้รับความนิยมในระดับชาติ ในประเทศอินเดียการทำลายสถิติโลกเป็นที่นิยมมาก ผู้ที่บันทึกสถิติในระดับโลกของอินเดียคือหนังสือบันทึกสถิติเลมคา (Limca Book of Records), บันทึกสถิติโลกยูนีค (Unique World Records) บันทึกสถิติโลกอินเดีย (World Records India) และหนังสือบันทึกสถิติเอเชียบุ๊ค (Asia Book of Records)
ทางรถไฟสายชุมทางคลองสิบเก้า–ชุมทางแก่งคอย

ทางรถไฟสายชุมทางคลองสิบเก้า-ชุมทางแก่งคอย หรือ ทางรถไฟสายชุมทางแก่งคอย-คลองสิบเก้า เป็นทางรถไฟอันเป็นส่วนหนึ่งของทางรถไฟสายชายฝั่งทะเลตะวันออก โดยเป็นเส้นทางขนส่งสินค้าระบบรางที่เชื่อมต่อระหว่างภาคเหนือและภาคตะวันออกเฉียงเหนือสู่ภาคตะวันออกโดยไม่ต้องผ่านเข้ากรุงเทพมหานครเพื่อรองรับการขยายตัวของท่าเรือแหลมฉบังและมาบตาพุด ทางรถไฟสายนี้พาดผ่านจังหวัดฉะเชิงเทรา, นครนายก และสระบุรี ผ่านอุโมงค์หนึ่งแห่งคืออุโมงค์พระพุทธฉาย ทางรถไฟสายนี้ใช้สำหรับวิ่งขนส่งสินค้าเพียงอย่างเดียวและไม่มีบริการรับส่งผู้โดยสาร
ประวัติ.
การก่อสร้างทางรถไฟสายชายฝั่งทะเลตะวันออกเริ่มขึ้นเมื่อปี พ.ศ. 2524–2528 ในเส้นทางชุมทางฉะเชิงเทรา-สัตหีบ และมีการสร้างทางชุมทางคลองสิบเก้า-ชุมทางแก่งคอยอีกหนึ่งสายสำหรับขนส่งสินค้าจากภาคเหนือและภาคตะวันออกเฉียงเหนือสู่ภาคตะวันออกโดยไม่ต้องผ่านเข้ากรุงเทพมหานครเพื่อรองรับการขยายตัวของท่าเรือแหลมฉบังและมาบตาพุด โดยเส้นทางชุมทางคลองสิบเก้า-ชุมทางแก่งคอยจะตัดผ่านจังหวัดฉะเชิงเทรา, นครนายก และสระบุรี และได้ประกาศเวนคืนที่ดินเมื่อวันที่ 19 กรกฎาคม พ.ศ. 2532 และมีการเร่งรัดการเวนคืนในสองปีต่อมา โดยเส้นทางจะผ่านภูมิประเทศต่าง ๆ ที่ราบลุ่มที่มีคลองหลายสายทางตอนใต้ มีภูเขาสูงและผ่านอุโมงค์พระพุทธฉายทางตอนเหนือ ถือเป็นอุโมงค์ที่มีความยาวเป็นอันดับสองของประเทศรองจากอุโมงค์ขุนตาน
หลังการก่อสร้างแล้วเสร็จจึงทำพิธีเปิดอย่างเป็นทางการเมื่อวันที่ 19 สิงหาคม พ.ศ. 2538 โดยมีสมเด็จพระญาณสังวร สมเด็จพระสังฆราช (เจริญ สุวฑฺฒโน) เสด็จมาเป็นประธานในพิธีเปิด ณ สถานีรถไฟญาณสังวราราม จังหวัดชลบุรี โดยเส้นทางนี้จะทำการขนส่งสินค้าต่างๆ เป็นต้นว่า น้ำมัน, ก๊าซแอลพีจี, ปูนซีเมนต์ และบรรจุตู้คอนเทนเนอร์
แต่เดิมทางรถไฟสายนี้เป็นทางเดี่ยว ทำให้เกิดความล่าช้าในการขนส่ง ในปี พ.ศ. 2559 รัฐบาลประยุทธ์ จันทร์โอชามีนโยบายพัฒนาระบบรางให้เป็นระบบขนส่งมวลชน และก่อสร้างรถไฟทางคู่ช่วงชุมทางฉะเชิงเทรา-ชุมทางคลองสิบเก้า-ชุมทางแก่งคอยระยะทาง 106 กิโลเมตร พร้อมทางคู่เลี่ยงเมืองระยะทาง 97 กิโลเมตร ก่อสร้างสถานีรถไฟบ้านไผ่นาบุญ และเจาะอุโมงค์พระพุทธฉายขนานไปกับอุโมงค์เดิม เริ่มก่อสร้างเมื่อวันที่ 19 กุมภาพันธ์ พ.ศ. 2559 และสิ้นสุดงานในวันที่ 18 กุมภาพันธ์ พ.ศ. 2562
โครงการแบ่งเป็นสองส่วนคือ ช่วงที่ 1 รถไฟทางคู่ช่วงชุมทางฉะเชิงเทรา-คลองสิบเก้า-วิหารแดง และบุใหญ่-แก่งคอย และทางคู่เลี่ยงเมืองที่สถานีรถไฟชุมทางฉะเชิงเทรา, ชุมทางแก่งคอย และชุมทางบ้านภาชี ใช้งบประมาณ 9,825,810,000 บาท ก่อสร้างโดยบริษัทซิโน-ไทย ช่วงที่ 2 รถไฟทางคู่วิหารแดง-บุใหญ่ และอุโมงค์พระพุทธฉาย ใช้งบประมาณ 407,049,596 บาท ก่อสร้างโดยบริษัทไร้ท์ทันเน็ลลิ่ง
โรดริโก เบนตังกูร์

โรดริโก เบนตังกูร์ โกลมัน (เกิด 5 กรกฎาคม ค.ศ. 1997) เป็นนักฟุตบอลชาวอุรุกวัย ปัจจุบันลงเล่นตำแหน่งกองกลางให้แก่ทอตนัมฮอตสเปอร์ในพรีเมียร์ลีก
สโมสรอาชีพ.
โบกายูนิออส์.
เบนตังกูร์จบการหลักสูตรเยาวชนจากสโมสรโบกายูนิออส์ และได้ลงเล่นให้ทีมชุดใหญ่ครั้งแรกเมื่อวันที่ 12 เมษายน ค.ศ. 2015 ในเกมลีกที่พบกับสโมสรนูเอบาชิกาโก โดยลงมาแทนที่ปาโบล เปเรซ ในนาทีที่ 77 เกมนัดนั้นจบลงด้วยผลเสมอ 0–0
ยูเวนตุส.
เบนตังกูร์กลายเป็นผู้เล่นของยุเวนตุสเมื่อวันที่ 1 กรกฎาคม ค.ศ. 2017 หลังจากที่มีการเจรจากันในเดือนเมษายน ค.ศ. 2017 สัญญาของเขามีผลถึงปี ค.ศ. 2022 การซื้อ-ขายครั้งนี้ถือเป็นส่วนหนึ่งในดีลของการ์โลส เตเบซ เมื่อกรกฎาคม ค.ศ. 2015 ต่อมาวันที่ 26 สิงหาคม ค.ศ. 2017 เขาลงเล่นนัดแรกให้กับยูเวนตุส ในการบุกไปเอาชนะเจนัว 4–2 ในการแข่งขันเซเรียอา
ทีมชาติ.
ในเดือนกันยายน ค.ศ. 2017 เบนตังกูร์ถูกเรียกตัวติดทีมชาติอุรุกวัยครั้งแรกโดยโอสการ์ ตาบาเรซ ผู้จัดการทีมชาติอุรุกวัย ในการแข่งขันฟุตบอลโลก 2018 รอบคัดเลือก นัดที่จะพบกับเวเนซุเอลาและโบลิเวียในเดือนตุลาคม เขาลงเล่นทีมชาตินัดแรกเมื่อวันที่ 5 ตุลาคม โดยลงเล่นในฐานะตัวสำรอง นัดที่อุรุกวัยเสมอเวเนซุเอลา 0–0 ต่อมาเขามีชื่อติดทีมชาติในการแข่งขันไชนาคัพ เมื่อเดือนมีนาคม ค.ศ. 2018
โตติ (นักฟุตบอล)

ดานิเอล การ์ซิอา โรดริเกซ (เกิดวันที่ 21 กันยายน ค.ศ. 1987) หรือ โตติ  เป็นนักฟุตบอลชาวสเปน ลงเล่นในตำแหน่งกองกลางตัวรุก
สโมสรอาชีพ.
โตติเกิดที่เมืองซาลามังกา แคว้นกัสติยาและเลออน เขาจบหลักสูตรเยาวชนจากอูเด ซาลามังกา และลงเล่นให้กับทีมสำรองในฤดูกาล 2005–06 เขาลงเล่น 6 นัด ช่วยให้ทีมเลื่อนชั้นสู่เซกุนดาดิบิซิออนได้ในที่สุด
วันที่ 16 มิถุนายน ค.ศ. 2007 โตติลงเล่นนัดแรกในฐานะตัวสำรอง นัดที่ซาลามังกาเปิดบ้านเอาชนะซิวดัดเดมูร์เซีย 1–0 เขาได้เลื่อนมาเล่นให้กับทีมชุดใหญ่เมื่อเดือนสิงหาคมปีเดียวกัน และทำประตูแรกเมื่อวันที่ 8 มิถุนายน ค.ศ. 2008 นัดที่เปิดบ้านเอาชนะเซลตาเดบิโก 3–1 
ในเดือนสิงหาคม ค.ศ. 2011 หลังจากที่ทีมของเขาตกชั้นจากเซกุนดาดิบิซิออน โตติได้ย้ายไปเข้าร่วมสโมสรฟุตบอลกรานาดา และถูกปล่อยยืมตัวทันทีให้กับสโมสร Cádiz CF ต่อมาวันที่ 31 สิงหาคม ค.ศ. 2012 เขาย้ายไปร่วมทีมเอร์กูเลสด้วยการถูกปล่อยยืมตัวอีกครั้ง
วันที่ 30 สิงหาคม ค.ศ. 2013 โตติถูกปล่อยยืมตัวอีกครั้งให้กับเดปอร์ติโบอาลาเบสในเซกุนดาดิบิซิออน ต่อมาวันที่ 10 กรกฎาคม ค.ศ. 2014 เขาเซ็นสัญญาร่วมทีมอาลาเบสแบบถาวร
ในเดือนกรกฎาคม ค.ศ. 2015 โตติย้ายไปร่วมทีมบีจี ปทุม ยูไนเต็ด สโมสรใหญ่ในไทยลีก ด้วยสัญญา 2 ปีครึ่ง
แอชลีย์ บานส์

แอชลีย์ ลู้ก บานส์ (เกิดวันที่ 30 ตุลาคม ค.ศ. 1989) เป็นนักฟุตบอลชาวอังกฤษ ปัจจุบันลงเล่นตำแหน่งกองหน้าให้กับสโมสรฟุตบอลนอริชซิตีในอีเอฟแอลแชมเปียนชิป เขาเคยเล่นให้กับหลายสโมสรในอังกฤษ และเคยลงเล่นให้กับทีมชาติออสเตรีย รุ่นอายุไม่เกิน 21 ปี อยู่ 1 นัด
บานส์ย้ายมาร่วมทีมเบิร์นลีย์เมื่อวันที่ 10 มกราคม ค.ศ. 2014 ด้วยค่าตัวที่ไม่เปิดเผย และสัญญา 3 ปีครึ่ง เขาประตูแรกให้กับสโมสรเมื่อวันที่ 8 พฤศจิกายน ในนัดที่เบิร์นลีย์เปิดบ้านเอาชนะฮัลล์ซิตีที่สนามเทิร์ฟมัวร์ นับเป็นชัยชนะนัดแรกของสโมสรในพรีเมียร์ลีก
ซุฟยาน บูฟาล

ซุฟยาน บูฟาล (เกิดวันที่ 17 กันยายน ค.ศ. 1993) เป็นนักฟุตบอลอาชีพชาวโมร็อกโก ปัจจุบันลงเล่นตำแหน่งปีกหรือกองกลาวตัวรุกให้กับยูนิยงเอสจีในเบลเจียนโปรลีก และทีมชาติโมร็อกโก
บูฟาลย้ายมาร่วมทีมเซาแทมป์ตันเมื่อวันที่ 29 สิงหาคม ค.ศ. 2016 ด้วยสัญญา 5 ปี ไม่เปิดเผยค่าตัว แต่มีการรายงานว่ามีค่าตัว 16 ล้านปอนด์ ซึ่งทำลายสถิติเดิม 15 ล้านปอนด์ของดานี ออสวัลโด ที่ย้ายมาจากโรมาเมื่อเดือนตุลาคม ค.ศ. 2013.
บูฟาลลงเล่นทีมชาตินัดแรกเมื่อวันที่ 26 มีนาคม ค.ศ. 2016 นัดที่โมร็อกโกชนะกาบูเวร์ดี 1–0 ในการแข่งขันรอบคัดเลือกแอฟริกาคัพออฟเนชันส์ 2017
วิลิ กาบาเยโร

วิลเฟรโด ดานิเอล "วิลิ" กาบาเยโร ลัซกาโน (เกิดวันที่ 28 กันยายน ค.ศ. 1981) เป็นอดีตนักฟุตบอลชาวอาร์เจนตินาในตำแหน่งผู้รักษาประตู ปัจจุบันเป็นผู้ช่วยผู้จัดการทีมให้กับเชลซี
เขาเคยเล่นฟุตบอลในสเปนให้กับสโมสรเอลเชและมาลากา ต่อมาในช่วงฤดูร้อน 2014 เขาเซ็นสัญญากับแมนเชสเตอร์ซิตี และช่วยให้ทีมคว้าแชมป์ฟุตบอลลีกคัพ 2016
กาบาเยโรลงเล่นให้กับทีมชาติชุดใหญ่ครั้งแรกในปี ค.ศ. 2018 แต่ก่อนหน้านี้เคยได้รับเหรียญทองในโอลิมปิกฤดูร้อน 2004 และจบอันดับรองชนะเลิศในฟีฟ่าคอนเฟเดอเรชันส์คัพ 2005
เกียรติประวัติ.
สโมสร.
โบกายูนิออร์ส
แมนเชสเตอร์ซิตี
เชลซี
ทีมชาติ.
อาร์เจนตินาชุดเยาวชน
กีฬาคนพิการแห่งชาติ ครั้งที่ 35

กีฬาคนพิการแห่งชาติ ครั้งที่ 35 หรือ สมิหลาเกมส์ จัดการแข่งขันเมื่อวันที่ 20–24 กรกฎาคม พ.ศ. 2560 โดยจัดการแข่งขันที่สนามกีฬามหาวิทยาลัยสงขลานครินทร์ มีนักกีฬาพิการที่เข้าร่วมการแข่งขันทั้งหมด 3,358 คน ซึ่งทำการแข่งขัน 17 ชนิดกีฬา
พิธีการ.
พิธีเปิด.
มีการเปิดการแข่งขันกีฬาคนพิการแห่งชาติ ครั้งที่ 35 เมื่อวันที่ 20 กรกฎาคม พ.ศ. 2560 โดยมีกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา เป็นประธานในพิธี มีการเดินขบวนจังหวัดที่เข้าร่วมการแข่งขัน, การกล่าวรายงาน, การกล่าวคำปฏิญาณ, การเชิญธงชาติไทย ธงกีฬาแห่งชาติ และธงประจำจังหวัดสงขลา และการนำไฟพระฤกษ์จุดบนกระถางคบเพลิง ถือเป็นอันเสร็จการเปิดการแข่งขัน
พิธีปิด.
พิธีปิดการแข่งขันกีฬาคนพิการแห่งชาติ ครั้งที่ 35 เริ่มขึ้นเมื่อ 24 กรกฎาคม พ.ศ. 2560 โดยมีกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา เป็นผู้ปิดการแข่งขัน มีการดับไฟในกระถางคบเพลิง เป็นการสิ้นสุดพิธีและการแข่งขันอย่างเป็นทางการ
การแข่งขัน.
ชนิดกีฬา.
<templatestyles src="Div col/styles.css"/>
สรุปเหรียญรางวัล.
ตารางด้านล้างนี้คือตารางสรุปเหรียญรางวัลตามสังกัดจังหวัดที่เข้าร่วมแข่งขัน
      สงขลา (เจ้าภาพ)
อินเตอร์สเตตเอช 2

อินเตอร์สเตตเอช 2  เป็นทางหลวงอินเตอร์สเตตที่มีเส้นทางอยู่ภายในเกาะโอวาฮู รัฐฮาวาย สหรัฐอเมริกา รู้จักในชื่อ Veterans Memorial Freeway (แปลว่า ฟรีเวย์อนุสรณ์ทหารผ่านศึก) แม้ว่าจะถูกกำหนดเป็นหมายเลข 2 แต่ก็เป็นอินเตอร์สเตตแนวเหนือ–ใต้ ตามระบบหมายเลขสำหรับรัฐฮาวายที่นำหน้าด้วย H แล้วตามด้วยหมายเลขที่แสดงถึงลำดับการก่อสร้าง มีปลายทางทิศใต้อยู่บนอินเตอร์สเตตเอช 1 ในเพิร์ลซิตี และมีปลายทิศเหนืออยู่บนถนน Wilikina Drive (Wahiawa Bypass) (ทางหลวงฮาวายหมายเลข 99) ในวาเฮียวา (Wahiawa) ซึ่งอยู่ใกล้กับ Schofield Barracks และ Wheeler Army Airfield
อินเตอร์สเตตเอช 3

อินเตอร์สเตตเอช 3  เป็นทางหลวงอินเตอร์สเตตที่มีเส้นทางอยู่ภายในเกาะโอวาฮู รัฐฮาวาย สหรัฐอเมริกา รู้จักกันในชื่อ "จอห์น เอ. เบินส์ ฟรีเวย์" มีเส้นทางข้ามยอดเขาโคเลา (Ko'olau Range) ซึ่งมีสะพานและผ่านอุโมงค์ที่ยาว ชื่ออุโมงค์ Tetsuo Harano และอีกอุโมงค์หนึ่งชื่ออุโมงค์ Hospital Rock
แม้ว่าหมายเลขของอินเตอร์สเตตสายนี้ คือ หมายเลข 3 แต่ก็เป็นทางหลวงในแนวตะวันออก–ตะวันตก มีปลายทางทิศตะวันตกอยู่ที่ทางแยกบนอินเตอร์สเตตเอช 1 ที่ Hālawa ใกล้กับเพิร์ลฮาร์เบอร์ และมีปลายทางทิศตะวันออกอยู่ที่ทางเข้าหลักของฐานนาวิกโยธินฮาวาย โดยเส้นทางสายนี้มีจุดประสงค์ในการป้องกันประเทศ
ภูเขาไฟใหญ่

ภูเขาไฟใหญ่ หรือ ซูเปอร์วอลเคโน  คือภูเขาไฟขนาดใหญ่ที่มีมวลการปะทุอยู่ในระดับ 8 ซึ่งเป็นค่าสูงสุดในดัชนีการระเบิดของภูเขาไฟที่มีค่าปริมาตรมวลสารปะทุมากกว่า 1,000 ลูกบาศก์กิโลเมตร
ภูเขาไฟใหญ่เกิดขึ้นเมื่อหินหนืดจากเนื้อโลกดันตัวขึ้นไปด้านบนแต่ยังไม่ประทุสู่บนเปลือกโลกแต่จะขังตัวเป็นแอ่งใต้เปลือกโลกแทน จนเวลาผ่านไปแอ่งแมกมาก็จะใหญ่จนมีแรงดันมากขึ้นจนเปลือกโลกรับแรงดันไม่ไหวจึงปะทุออกมา ซึ่งเหตุการณ์แบบนี้จะเกิดบริเวณจุดร้อนเช่นแอ่งภูเขาไฟเยลโลว์สโตนหรือในเขตมุดตัวของเปลือกโลกอย่างทะเลสาบโตบา และลักษณะอื่นที่ทำให้มีการปะทุปริมาตรมวลสารจำนวนมากจะอยู่บริเวณที่มีการสะสมหินอัคนีเป็นจำนวนมาก ซึ่งสามารถคลุมพื้นที่ขนาดใหญ่ด้วยลาวา, เถ้าภูเขาไฟ และทำให้เกิดการเปลี่ยนแปลงสภาพภูมิอากาศอย่างเช่นการเกิดยุคน้ำแข็งขนาดเล็กที่ทำให้เกิดการสูญพันธุ์ครั้งใหญ่ได้ การระเบิดที่ใหญ่ที่สุดของภูเขาไฟใหญ่คือการปะทุโอรัวนุเมื่อ 26,500 ปีก่อนซึ่งเป็นการระเบิดของภูเขาไฟตาอูโปในประเทศนิวซีแลนด์
พลอยชมพู ศุภทรัพย์

พลอยชมพู ศุภทรัพย์ (เกิด 5 มกราคม พ.ศ. 2538) ชื่อเล่น แจน เป็นนักแสดงหญิงชาวไทย เริ่มเป็นที่รู้จักการร่วมงานโฆษณากับคิม แท-ย็อน มีผลงานละครชุดเรื่องแรก คือ รุ่นพี่ Secret Love ตอน Puppy Honey โดยรับบทเป็น "ฝัน" และมีผลงานเด่นในละครชุด SOTUS The Series พี่ว้ากตัวร้ายกับนายปีหนึ่ง ในบท "แพรไพลิน", Slam Dance ทุ่มฝันสนั่นฟลอร์ ในบท "แพรไหม" และเรื่อง 30 กำลังแจ๋ว The Series ในบท "กิ๊ฟ" และเป็นอดีตสมาชิกเกิร์ลกรุ๊ปวงซิสซี่ ภายใต้สังกัดจีเอ็มเอ็มทีวี เรคคอร์ด ในเครือจีเอ็มเอ็มทีวี ได้เริ่มเปิดตัวเมื่อวันที่ 5 พฤศจิกายน พ.ศ. 2562 กับซิงเกิลแรกคือเพลง ชักช้าเอิงเอย
ประวัติ.
แจนเกิดเมื่อวันพฤหัสบดีที่ 5 มกราคม พ.ศ. 2538 จบการศึกษาระดับชั้นมัธยมศึกษาปีที่ 6 จากโรงเรียนบดินทรเดชา (สิงห์ สิงหเสนี) และจบการศึกษาระดับปริญญาตรีในสาขาวิชาปรัชญา การเมือง และเศรษฐศาสตร์ (PPE) วิทยาลัยสหวิทยาการ มหาวิทยาลัยธรรมศาสตร์ ท่าพระจันทร์
แจนเคยเป็น 1 ใน 2 นักแสดงที่เคยร่วมในโฆษณาเครื่องดื่มบี-อิ้ง คอลลาเจนของปี พ.ศ. 2557 หลังสามารถเอาชนะคู่แข่งที่ร่วมประชันในการเฟ้นหาของ "บี-อิ้ง" ที่เปิดโอกาสให้แฟนชาวไทยได้เป็นนักแสดงร่วมถ่ายโฆษณาชิ้นใหม่ กับผู้นำเสนอสินค้าคนล่าสุดในปีนั้นซึ่งก็คือคิม แท-ย็อน สมาชิกวงเกิลส์เจเนอเรชัน และเริ่มมีผลงานมิวสิกวิดีโอต่าง ๆ ปัจจุบัน แจนเป็นนักแสดงในสังกัดจีเอ็มเอ็มทีวี โดยมีผลงานละครเรื่อยมาตั้งแต่ พ.ศ. 2559
รัวยาแล็กแซลมูครง

รัวยาแล็กแซลมูครง  หรือที่รู้จักกันในชื่อ มูครง เป็นอดีตสโมสรฟุตบอลอาชีพในประเทศเบลเยียม ตั้งอยู่ในเมืองมูครง 
สโมสรฟุตบอลแห่งนี้ก่อตั้งเมื่อเดือนมีนาคม ค.ศ. 2010 โดยเกิดจากการรวมกันของสองสโมสรคือสโมสร ที่ล้มละลายไปตั้งแต่เดือนธันวาคม ค.ศ. 2009 และ ทีมในระดับดิวิชั่น 3 ใช้ชื่อว่า Royal Excel Mouscron — Peruwelz โดยได้มีการลงนามในข้อตกลงในการรวมสโมสรพร้อมกับจ่ายหนี้จำนวน 100,000 ยูโร ในชื่อของสโมสร R.R.C. Peruwelz เมื่อวันที่ 11 มีนาคม ค.ศ. 2010 ก่อนจะไต่ระดับขึ้นมาสู่ลีกสูงสุดคือ ดิวิชัน เอ ในฤดูกาล 2014—15 นับเป็นครั้งแรกในประวัติศาสตร์ของพวกเขาซึ่งพวกเขาต้องใช้เวลาถึง 5 ปีกว่าจะกลับขึ้นสู่ลีกสูงสุดและใน ค.ศ. 2016 พวกเขาได้เปลี่ยนชื่ออีกครั้งเป็น รัวยาแล็กแซลมูครง หรือชื่อที่ใช้ในปัจจุบัน
ดาวิด กูดดอลล์

ดาวิด วิลเลียม กูดดอลล์ (4 เมษายน ค.ศ. 1914 – 10 พฤษภาคม ค.ศ. 2018) เป็นนักพฤกษศาสตร์และนักนิเวศวิทยาสัญชาติอังกฤษและออสเตรเลีย เขามีอิทธิพลในการพัฒนาระเบียบวิธีเชิงตัวเลขระยะแรกเริ่มในนิเวศวิทยา โดยเฉพาะการศึกษาเกี่ยวกับพืชพรรณ
การศึกษา.
กูดดอลล์จบวิทยาศาสตรบัณฑิตใน ค.ศ. 1935 และต่อด้วยปรัชญาดุษฎีบัณฑิตใน ค.ศ. 1941 ณ มหาวิทยาลัยลอนดอน (ราชวิทยาลัยวิทยาศาสตร์ เทคโนโลยี และแพทย์ศาสตร์) งานวิจัยปรัชญาดุษฎีบัณฑิตของเขาทำใน East Malling Research Station ณ เคนต์ เกี่ยวกับ การผสมกลมกลืน (assimilation) ในต้นมะเขือเทศ
งานวิจัยและอาชีพ.
ใน ค.ศ. 1948 เขาย้ายไปยังประเทศออสเตรเลียเพื่อทำงานเป็นรองศาสตราจารย์ด้านพฤกษศาสตร์ ณ มหาวิทยาลัยเมลเบิร์น กูดดอลล์ได้กลายเป็นศตวรรษิกชนเมื่อเดือนเมษายน ค.ศ. 2014 
ชีวิตส่วนตัว.
กูดดอลล์ให้การสนับสนุนการทำให้การการุณยฆาตโดยสมัครใจ (voluntary euthanasia) ถูกกฎหมาย และเป็นสมาชิกขององค์การไม่แสวงหาผลกำไร Exit International มาเป็นเวลากว่ายี่สิบปี เมื่อวันที่ 30 เมษายน ค.ศ. 2018 กูดดอลล์ประกาศถึงแผนการการุณยฆาตของเขาในเดือนพฤษภาคมปีเดียวกันในประเทศสวิสเซอร์แลนด์ คุณภาพชีวิตของเขาด้อยลง และเขาแสดงความเสียใจต่อสื่อในการที่เขามีชีวิตอยู่จนอายุมาก
กูดดอลล์เดินทางไปยังเมืองลิสตาล ประเทศสวิสเซอร์แลนด์ แพทย์สองนายอนุญาตให้เขาทำการนุเคราะหฆาต (assisted suicide) ค่าเดินทางจำนวน 20,000 เหรียญออสเตรเลียออกโดย Exit International กูดดอลล์กล่าวว่า "ฉันไม่อยากไปประเทศสวิสเซอร์แลนด์ แม้จะเป็นประเทศที่ดี ทว่าฉันจะต้องทำเพื่อโอกาสในการฆ่าตัวตายซึ่งระบบออสเตรเลียไม่อนุญาต ฉันรู้สึกไม่พอใจเป็นอย่างมาก" "[ครอบครัวฉันรู้ว่า] ฉันไม่พอใจกับชีวิตของฉันที่นี่แค่ไหน ไม่พอใจในแทบทุกมุมมอง จุดจบมายิ่งเร็วเท่าไหร่ยิ่งดี" "ฉันรู้สึกว่าคนสูงอายุอย่างฉันควรจะมีสิทธิความเป็นพลเมืองอย่างเต็มรูปแบบรวมถึงสิทธิที่จะได้รับการนุเคราะหฆาต" เขาถูกการุณยฆาตโดยการฉีดยาเนมบูทอล เมื่อวันที่ 10 พฤษภาคม ขณะฟังเพลงซิมโฟนีหมายเลข 9 (เบโทเฟน)
ทางรถไฟสายหนองเต่า–เขาทับควาย

ทางรถไฟสายหนองเต่า–เขาทับควาย  เป็นทางรถไฟสายหนึ่งในจังหวัดลพบุรี ที่แยกออกมาจากเส้นทางรถไฟสายเหนือ (ชุมทางบ้านภาชี–เชียงใหม่) สร้างสำหรับขนส่งแร่เหล็กจากเขาทับควาย เบื้องต้นได้มีการเวนคืนที่ดินที่จะสร้างทางรถไฟแยกจากสถานีรถไฟหนองเต่ามุ่งไปยังที่ตั้งของเขาทับควาย ผ่านตำบลหนองเต่า ตำบลพุคา อำเภอบ้านหมี่ และตำบลห้วยโป่ง อำเภอโคกสำโรง โดยเริ่มก่อสร้างเมื่อวันที่ 1 มิถุนายน พ.ศ. 2491 แต่ทว่าหลังการสำรวจก็พบว่าแร่เหล็กมีน้อย ไม่คุ้มทุนที่จะนำรถไฟเข้าไป เส้นทางรถไฟสายนี้จึงถูกระงับ หลังจากนั้นรางที่สร้างเสร็จจึงถูกนำออกไป และคันทางก็ถูกไถกลายเป็นพื้นที่เกษตรกรรมมาแต่นั้น ปัจจุบันเหลือเพียงซากสะพานข้ามคลองอนุศาสนนันท์
สโมสรฟุตบอลออกแลนด์ซิตี

สโมสรฟุตบอลออกแลนด์ซิตี  เป็นสโมสรฟุตบอลอาชีพ ตั้งอยู่ในเมืองออกแลนด์ นิวซีแลนด์ ปัจจุบันเล่นอยู่ในนิวซีแลนด์เนชันนัลลีก โดยออกแลนด์ซิตีมีสโมสรคู่แข่งคือ ไวตาเกเรยูไนเต็ด
พรีเมียร์ (8): 2004–05, 2005–06, 2009–10, 2011–12, 2013–14, 2014–15, 2015–16, 2016–17.
ชนะเลิศ (6): 2005, 2006, 2007, 2009, 2014, 2015.
ชนะเลิศ (4): 2011–12, 2013–14, 2015–16, 2016–17.
จังหวัดบูคิดโนน

จังหวัดบูคิดโนน (เซบัวโน: Lalawigan sa Bukidnon) เป็นจังหวัดที่ไม่มีทางออกสู่ทะเลในเขตฮีลากังมินดาเนา ประเทศฟิลิปปินส์ เมืองศูนย์กลางคือมาไลบาไล ในปี ค.ศ. 2015 ตัวจังหวัดมีประชากร 1,415,226 คน เป็นจังหวัดที่มีพื้นที่ใหญ่เป็นอันดับที่สามของประเทศ รองจากจังหวัดปาลาวันและจังหวัดอีซาเบลา
ชื่อ "บูคิดโนน" หมายถึง "ชาวเขา" จังหวัดนี้เป็นแหล่งเพาะปลูกข้าวและข้าวโพดที่สำคัญของภูมิภาค ผลผลิตอื่น ๆ ได้แก่ สับปะรด กล้วย และอ้อย จังหวัดนี้ยังเป็นที่ตั้งของภูเขาดูลัง-ดูลัง ซึ่งเป็นภูเขาที่สูงเป็นอันดับที่ 2 ของประเทศ ด้วยความสูง ตั้งอยู่ในแนวเทือกเขาคีตังลัด ภูเขาอื่น ๆ ที่มีชื่อเสียงในจังหวัด ได้แก่ ภูเขาคีตังลัด (2,899 เมตร; สูงเป็นอันดับที่ 4), ภูเขาคาลาตุงกัน (2,860 เมตร; สูงเป็นอันดับที่ 5), ภูเขามาอักนาว (2,742 เมตร; สูงเป็นอันดับที่ 8), ภูเขาลูมูลูยาว (2,612 เมตร; สูงเป็นอันดับที่ 17) และภูเขาตูมีนุงกัน (2,400 เมตร; สูงเป็นอันดับที่ 30)
กลินตอน เอ็นฌีเอ

กลินตอน มัว เอ็นฌีเอ (เกิดวันที่ 15 สิงหาคม ค.ศ. 1993) เป็นนักฟุตบอลอาชีพชาวแคเมอรูน ปัจจุบันลงเล่นให้กับสโมสรฟุตบอลดีนาโมมอสโกในรัสเซียนพรีเมียร์ลีก และทีมชาติแคเมอรูน
เอ็นฌีเอเริ่มต้นอาชีพฟุตบอลกับลียงในปี ค.ศ. 2011 โดยเริ่มเล่นให้กับชุดอายุไม่เกิน 19 ปี จนถึงชุดใหญ่ ต่อมาเขาย้ายไปทอตนัมฮอตสเปอร์เมื่อวันที่ 15 สิงหาคม ค.ศ. 2015 ด้วยสัญญา 5 ปี ค่าตัวที่ได้มีการรายงานคือ 12 ล้านยูโร (8.3 ล้านปอนด์) เอ็นฌีเอลงเล่นนัดแรกให้กับสเปอร์เมื่อวันที่ 17 กันยายนปีเดียวกัน ในการแข่งขันยูฟ่ายูโรปาลีก รอบแบ่งกลุ่ม นัดที่พบกับคาราบัก
เอ็นฌีเอถูกปล่อยยืมตัวให้กับมาร์แซย์ในลีกเอิง เมื่อวันที่ 31 สิงหาคม ค.ศ. 2016 และถูกซื้อขาดเมื่อวันที่ 16 กรกฎาคม ค.ศ. 2017 หรืออีก 1 ปีถัดมา แบบไม่มีค่าตัว
ทีมชาติ.
เขาทำประตูแรกให้กับแคเมอรูนในนัดที่พบกับสาธารณรัฐประชาธิปไตยคองโก เมื่อวันที่ 6 กันยายน ค.ศ. 2014 และอีกสี่วันถัดมา เขาทำสองประตูในนัดที่ชนะโกตดิวัวร์ 4–1 เขาติดทีมชาติในการแข่งขันแอฟริกาคัพออฟเนชันส์ 2015 และได้ลงเล่นในรอบแบ่งกลุ่มหนึ่งนัด ในนัดที่แพ้โกตดิวัวร์ 1–0 หลังจากที่จบทัวร์นาเมนต์ เขาได้ทำประตูในนัดที่พบกับไทยในเดือนมีนาคม ค.ศ. 2015 และทำประตูอีกครั้งในนัดที่พบกับบูร์กินาฟาโซในเดือนมิถุนายน ค.ศ. 2015
"ประตูและผลของแคเมอรูนจะขึ้นต้นก่อน"
รูมิกเวิลด์

Rumic World "รูมิกเวิลด์" (; โรมาจิ: "Rūmikku Wārudo") โลกของผลงานการ์ตูนของนักวาดการ์ตูน รูมิโกะ ทากาฮาชิ 
มังงะ.
เรื่องสั้นและผลงานพิเศษ เผยแพร่ครั้งแรกกับสำนักพิมพ์โชงะกุกังในประเทศญี่ปุ่น และได้ปล่อยตัวครั้งที่สองในรูปแบบทังโกบง ประกอบด้วยแบบของรูปเล่ม 3 เล่ม และ 2 เล่ม 
รูมิกเวิลด์ในส่วนของรูปเล่มหนังสือมังงะได้รวบรวมเรื่องสั้นชิ้นเอกผลงานยอดเยี่ยมของ รูมิโกะ ทากาฮาชิ มาเป็นเล่มมังงะและคอมมิคได้รับการตีพิมพ์จัดจำหน่ายในหลายประเทศ และในประเทศไทยหนังสือการ์ตูนอยู่ในชื่อ Rumik World จัดจำหน่ายเป็นรวมเล่ม 2 เล่ม กับสำนักพิมพ์สยามอินเตอร์คอมิกส์ 
นอกจากนี้ยังมีมังงะรวมเรื่องสั้นผลงานยอดเยี่ยมอีก 1 เล่ม ซึ่งจัดตีพิมพ์ที่ญี่ปุ่นอยู่ในกลุ่มงานรวมเล่มในชื่อแพ็คเกตของรูมิกเวิลด์ ปก るーみっくわーるど แตกต่างกันกับในต่างประเทศที่พบในเล่มฉบับภาษาอังกฤษซึ่งรวมอยู่เป็นแพ็คเกจปกรูมิกเทียเตอร์ หนังสือเล่มนี้เป็นหนังสือปกอ่อน : [るーみっくわーるど] 高橋留美子短編集 1orW (ワン・オア・ダブル) ตีพิมพ์กับโชงะกุกัง รูปเล่มหนา 253 หน้า/ Rumic Theater: One Or Double ตีพิมพ์กับวิซมีเดีย (Viz Media) รูปเล่มหนา 256 หน้า
ในตัวเล่มประกอบด้วยเรื่องราวในชื่อเรื่องดังนี้
หนังสือรวมผลงาน.
หนังสือรวมผลงานแบบ Box Set ในโอกาสครบรอบ 35 ปี เนื่องในฐานะนักเขียนการ์ตูนอาชีพของอาจารย์รูมิโกะ ทากาฮาชิ ผลิตและจัดทำขึ้นเผยแพร่ในรูปแบบเซต 3 ในญี่ปุ่น
อีกทั้งภายในเล่มยังมีการแสดงความยินดีจากเหล่านักเขียนการ์ตูนจำนวน 15 ท่าน ยินดีด้วยกับอาจารย์รูมิโกะ ทากาฮาชิ ผ่านทางภาพวาดและข้อความ อาทิ อาจารย์โกโช อาโอยาม่า (เจ้าของผลงานยอดนักสืบจิ๋วโคนัน), อาจารย์มิซึรุ อาดาจิ (เจ้าของผลงานทัช ยอดรักนักกีฬา), อาจารย์ฮิโรมุ อาราคาว่า (เจ้าของผลงานแขนกล คนแปรธาตุ), อาจารย์เท็ตซึยะ จิบะ (เจ้าของผลงานโจ สิงห์สังเวียน), อาจารย์โมโตะ ฮาจิโอะ (เจ้าของผลงาน They Were Eleven), อาจารย์เรียวอิจิ อิเคงามิ (เจ้าของผลงาน Crying Freeman), อาจารย์อากิโกะ ฮิงาชิมุระ (เจ้าของผลงาน Kuragehime), และอาจารย์โจจิ โมริคาว่า (เจ้าของผลงานก้าวแรกสู่สังเวียน) 
โอวีเอ.
OVAs (The Original Video Animations) ฉลองโชเน็งซันเดย์ครบรอบ 50 ปีและครบรอบการสร้างผลงาน 30 ปีของอาจารย์รูมิโกะ ทากาฮาชิ จัดจำหน่ายครั้งแรกในระหว่างงานนิทรรศการ TAKAHASHI RUMIKO EXHIBITION ในรูปแบบของชุดเซต "うる星やつら"(ลามู ทรามวัยจากต่างดาว) "らんま1/2" (รันม่า ½) "犬夜叉"(อินุยาฉะ เทพอสูรจิ้งจอกเงิน) ประกอบด้วย เซต ดีวีดี 3 + หนังสือ 3 + ฟิกเกอร์ 3 ลิมิเต็ดเอดิชั่นไอเทม 
It's a Rumic World うる星やつら ザ・障害物水泳大会 (URUSEI YATSURA - THE SHOGAIBUTSU SUIEI TAIKAI) 
It's a Rumic World らんま1/2 悪夢! 春眠香 (RANMA 1/2 - AKUMU! SHUNMINKO) 
It's a Rumic World 犬夜叉 黒い鉄砕牙 (INUYASHA - KUROI TESSAIGA) 
จัดจำหน่ายอย่างเป็นทางการในวันที่ 20 ตุลาคม พ.ศ. 2553 โดยที่ก่อนหน้าได้มีการปล่อยเป็นอนิเมะไตเติ้ลตอนสั้น "It's a Rumic World!" ออกมาให้ชมกันไปแล้ว ซึ่งในส่วนของเรื่องอินุยาฉะ INUYASHA - KUROI TESSAIGA ต่อมาตอนนี้รวมอยู่ในอินุยาฉะภาคปัจฉิมบทคือบทช่วงตอนที่เส็ตโชมารูสละมอบเมโดซันเกตสึฮะให้กับอินุยาฉะและดาบเขี้ยวอสูรเป็นดาบเขี้ยวอสูรสีดำ
เลิฟนะคะ รักนะครับ

Love Bipolar เลิฟนะคะ รักนะครับ เป็นละครสั้น ประเภทโรแมนติกคอมเมดี้ ผลิตโดยจีเอ็มเอ็มทีวี บริษัท ออนแอนด์ออน อินฟินิตี้ จำกัด และบริษัท เบทเตอร์เวย์ (ประเทศไทย) จำกัด นำแสดงโดย โทนี่ รากแก่น, เฌอมาลย์ บุญยศักดิ์, คารีสา สปริงเก็ตต์ และ ชัชชวิศ เตชะรักษ์พงศ์ กำกับการแสดงโดย ผิน เกรียงไกรสกุล ออกอากาศทางช่องจีเอ็มเอ็ม 25 วันอาทิตย์ เวลา 20.30 - 21.45 น. เริ่มฉายตั้งแต่วันที่ 18 มีนาคม พ.ศ. 2561 และออกอากาศตอนจบในวันที่ 8 เมษายน พ.ศ. 2561
เรื่องย่อ.
พบกับเรื่องราวความรักสุดไบโพล่าร์ เมื่อดาราสาวระดับซุปเปอร์สตาร์ต้องมาเจอกับการสลับตัวของสองพี่น้องฝาแฝด “แสงเหนือ” และ “แสงใต้” 
เมื่อ “แสงใต้” (โทนี่ รากแก่น) หนุ่มช่างแต่งหน้าสุดหล่อแต่ใจสาว ดันประสบอุบัติเหตุทำให้หัวแตกแขนหัก เขาจึงมาขอร้องให้น้องชายฝาแฝดชายแท้ทั้งแท่งของเขา “แสงเหนือ” (โทนี่ รากแก่น) ปลอมตัวเป็นช่างแต่งหน้าแทนเขาก่อน ด้วยบุญคุณ 108 ของแสงใต้ แสงเหนือต้องจำยอมทำตาม ทำให้เขาต้องสวมบทเป็น “กะเทยช่างแต่งหน้าใจสาว” แทนพี่ชายของเขา และนั่นก็ทำให้แสงเหนือ ได้พบกับ ‘เวนนี่’ (เฌอมาลย์ บุญยศักดิ์) นักแสดงสาววีนเก่งที่ผู้คนในวงการต่างคอนเฟิร์มในความเยอะของเธอ 
ไม่รู้ว่าบาปบุญใดในโลกนี้ที่ทำให้แสงเหนือจะต้องมารับบทเป็นช่างแต่งหน้าสาวของเวนนี่ และเขายังต้องปิดบังเรื่องราวทั้งหมดไม่ให้เธอรู้ ติดตามเรื่องราวความรักสลับร่าง ได้ใน “LOVE BIPOLAR เลิฟนะคะ รักนะครับ”
การเถลิงอำนาจของอดอล์ฟ ฮิตเลอร์

การขึ้นสู่อำนาจของอดอล์ฟ ฮิตเลอร์ เริ่มต้นขึ้นเมื่อเดือนกันยายน ค.ศ. 1919 เมื่อฮิตเลอร์ได้เข้าร่วมพรรคการเมืองที่เป็นที่รู้จักกันคือ พรรคกรรมกรเยอรมัน (Deutsche Arbeiterpartei – DAP) ชื่อพรรคได้ถูกเปลี่ยนเป็นพรรคกรรมกรชาติสังคมนิยมเยอรมันหรือเป็นที่รู้จักกันเป็นอย่างดีคือ พรรคนาซี (Nationalsozialistische Deutsche Arbeiterpartei – NSDAP) พรรคการเมืองนี้ได้ถูกก่อตั้งและพัฒนาขึ้นในช่วงหลังสงครามโลกครั้งที่หนึ่ง เป็นพวกต่อต้านลัทธิมาร์กซิสต์และต่อต้านระบอบประชาธิปไตยในรัฐบาลแห่งสาธารณรัฐไวมาร์ในช่วงภายหลังสงครามและสนธิสัญญาแวร์ซาย และส่งเสริมสนับสนุนลัทธิชาตินิยมอย่างสุดโต่งและอุดมการณ์รวมกลุ่มเยอรมัน เช่นเดียวกันกับการต่อต้านยิวอย่างรุนแรง "การขึ้นสู่อำนาจ"ของฮิตเลอร์สามารถพิจารณาถึงบทสรุปในเดือนมีนาคม ค.ศ. 1933 ภายหลังจากรัฐสภาไรชส์ทาคได้อนุมัติรัฐบัญญัติมอบอำนาจ ปี ค.ศ. 1933 ในเดือนนั้น ประธานาธิบดี เพาล์ ฟอน ฮินเดนบูร์ก ได้แต่งตั้งฮิตเลอร์ให้เป็นนายกรัฐมนตรี เมื่อวันที่ 30 มกราคม ค.ศ. 1933 หลังจากหนึ่งในการเลือกตั้งรัฐสภาและการวางแผนในห้องอย่างลับๆที่เกี่ยวข้อง รัฐบัญญัติมอบอำนาจ—เมื่อใช้อย่างโหดเหี้ยมและด้วยสิทธิ์อำนาจ—ด้วยความมั่นใจได้ว่าฮิตเลอร์อาจจะใช้อำนาจได้อย่างเผด็จการโดยปราศจากการคัดค้านตามกฎหมาย
ฮิตเลอร์ได้ลุกขึ้นจากจุดที่ชื่อเสียงในช่วงปีแรกของพรรค เป็นหนึ่งในโฆษกที่ดีที่สุดของพรรค เขาได้บอกสมาชิกคนอื่นๆว่าจะต้องทำให้เขาได้เป็นหัวหน้าพรรคหรือเขาจะลาออกและไปตั้งพรรคใหม่แทน เขาได้รับความช่วยเหลือเป็นส่วนหนึ่งจากความเต็มใจที่จะใช้ความรุนแรงในการบรรลุเป้าหมายทางการเมืองและรับสมัครสมาชิกพรรคที่พร้อมจะทำเช่นเดียวกัน กบฏโรงเบียร์ในเดือนพฤศจิกายน ปี ค.ศ. 1923 และต่อมาก็ได้เปิดตัวหนังสือของเขาคือไมน์คัมพฟ์(การต่อสู้ของข้าพเจ้า) ได้แนะนำตัวฮิตเลอร์ให้กับผู้ฟังอย่างกว้างขวาง ในช่วงกลางปี ค.ศ. 1920 พรรคได้เข้าร่วมการต่อสู้เลือกตั้งที่ซึ่งฮิตเลอร์ได้เข้าร่วมเป็นโฆษกและผู้ก่อตั้ง เช่นเดียวกับในการต่อสู้กันบนท้องถนนและความรุนแรงระหว่างหน่วยร็อตฟรอนท์คัมป์แฟร์บุนด์("สันนิบาตนักรบแนวร่วมแดง")ของฝ่ายคอมมิวนิสต์และหน่วยชตูร์มับไทลุงหรือหน่วยเอสเอ(Sturmabteilung-SA)ของฝ่ายนาซี ช่วงปลายปี ค.ศ. 1920 และต้นปี ค.ศ. 1930 พวกนาซีได้รวบรวมเสียงสนับสนุนการเลือกตั้งที่เพียงพอให้เป็นพรรคการเมืองที่ใหญ่ที่สุดในรัฐสภาไรชส์ทาค และด้วยการผสมผสานความรุนแรงทางการเมืองของฮิตเลอร์ การหลอกลวง และความไหวพริบได้เปลี่ยนคะแนนเสียงที่ไม่มากของพรรค แต่สถานะส่วนใหญ่เป็นอำนาจการปกครองที่มีประสิทธิภาพในความล้มเหลวของสาธารณรัฐไวมาร์ ในปี ค.ศ. 1933 
เมื่ออยู่ในอำนาจ พวกนาซีได้สร้างตำนานเกี่ยวกับการก้าวขึ้นสู่อำนาจและอธิบายถึงระยะเวลาที่สอดคล้องกับขอบเขตของบทความนี้อย่างละเอียด เช่น Kampfzeit (เวลาแห่งการต่อสู้) หรือ Kampfjahre (ปีแห่งการต่อสู้)
ทิพนารี วีรวัฒโนดม

ทิพนารี วีรวัฒโนดม (เกิด 1 กรกฎาคม พ.ศ. 2539) ชื่อเล่น น้ำตาล เป็นนักแสดงและพิธีกรหญิงชาวไทย สังกัดจีเอ็มเอ็มทีวี เป็นที่รู้จักจากการเป็นพิธีกรรายการสตรอเบอรี่ครับเค้ก ในรุ่นที่ 6 มีผลงานซีรีส์เรื่องแรก คือ รุ่นพี่ Secret Love ตอน Puppy Honey โดยรับบทเป็น “เฟรนด์” และมีผลงานเด่นในซีรีส์ เรื่อง เลิฟซองส์เลิฟซีรีส์ ตอน อ้าว จากบท “ฝน” และจากบท “ตาต้า” ในเรื่อง Wake Up ชะนี The Seriesจากบท "แพท" ในเรื่องอุบัติรักข้ามขอบฟ้า และจากบท "มีน/มาย" ในซีรีส์ Who Are You เธอคนนั้นคือฉันอีกคน
ประวัติ.
ทิพนารี วีรวัฒโนดม เดิมมีชื่อจริงว่า "นฤมล" เกิดเมื่อวันจันทร์ที่ 1 กรกฎาคม พ.ศ. 2539 เป็นคนจังหวัดพระนครศรีอยุธยา น้ำตาลเป็นบุตรสาวคนเล็ก เธอมีพี่ชาย 1 คน คือ ต้น นฤบดินทร์ นักฟุตบอลทีมชาติไทยและสังกัดสโมสรฟุตบอลบุรีรัมย์ ยูไนเต็ด สำเร็จการศึกษาระดับชั้นมัธยมศึกษาจาก โรงเรียนจอมสุรางค์อุปถัมภ์ 
สำเร็จการศึกษาระดับปริญญาตรี คณะศิลปกรรมศาสตร์ มหาวิทยาลัยศรีนครินทรวิโรฒ สาขาศิลปะการแสดง เอกการแสดงและกำกับการแสดง (เกียรตินิยมอันดับสอง) และสำเร็จการศึกษาระดับปริญญาโทจาก คณะศิลปกรรมศาสตร์ มหาวิทยาลัยศรีนครินทรวิโรฒ สาขาศิลปศึกษา เอกศิลปะการแสดงศึกษา
ญาติไดโนเสาร์เจ้าเล่ห์ (แฟรนชายส์)

ญาติไดโนเสาร์เจ้าเล่ห์  เป็นรายการผจญภัยของUniversal Studios หนังเริ่มผลิตในปี 1988 ในชื่อ "ญาติไดโนเสาร์เจ้าเล่ห์" ที่ผลิตและกำกับโดยดอน บลูธ และผู้อำนวยการผลิตโดยจอร์จ ลูคัสและสตีเวน สปีลเบิร์ก
รายการต่างๆ.
ภาพยนตร์.
นี่คือรายการภาพยนตร์ของญาติไดโนเสาร์เจ้าเล่ห์ทั้ง 14 เรื่อง
มิซู พาเทไลเนน

มิซู พาเทไลเนน (เกิดวันที่ 3 กุมภาพันธ์ ค.ศ. 1967) เป็นอดีตนักฟุตบอลชาวฟินแลนด์ ปัจจุบันเป็นผู้จัดการของทีมชาติฮ่องกง เขาเคยเล่นให้กับทีมชาติฟินแลนด์ ลงเล่น 70 นัด ทำได้ 18 ประตู เป็นผู้เล่นชาวฟินแลนด์ที่ติดทีมชาติมากเป็นอันดับที่ 13 และทำประตูให้ทีมชาติมากเป็นอันดับที่ 5 เขามีน้องชาย 2 คน ซึ่งทั้งคู่ต่างก็เล่นฟุตบอล ส่วนบิดาของเขา มัตตี พาเทไลเนน ก็เคยเล่นให้ทีมชาติฟินแลนด์ด้วย
พาเทไลเนนเล่นฟุตบอลเป็นเวลานานกว่า 20 ปี กับ 9 สโมสรใน 4 ประเทศ ได้แก่ สกอตแลนด์ ฟินแลนด์ อังกฤษ และฝรั่งเศส โดยพาเทไลเนนยังเป็นผู้เล่นชาวฟินแลนด์คนแรกที่ลงเล่นในพรีเมียร์ลีกด้วย
หลังจากที่เกษียณอาชีพในปี ค.ศ. 2005 เขาผันตัวมาทำงานในฐานะผู้จัดการทีมฟุตบอล โดยเขาเคยจัดการสโมสรในไทยลีกอย่างอุบล ยูเอ็มที ยูไนเต็ด เป็นระยะเวลาสั้น ๆ ในช่วงต้นฤดูกาล 2018 ก่อนที่จะย้ายมาจัดการทีมชาติลัตเวีย
สภาพแวดล้อมการสะสมของตะกอน

ในทางธรณีวิทยาสภาพแวดล้อมการสะสมของตะกอน หรือ สภาพแวดล้อมตะกอน เป็นการอธิบายถึงพื้นที่ ที่มีการรวมตัวกันทางกายภาพ ทางเคมีหรือกระบวนการทางชีววิทยาที่เกี่ยวข้องกับการสะสมตัวของตะกอนและตะกอนที่เกิดการแข็งตัวกลายเป็นหิน ประเภทหินส่วนใหญ่จะแบ่งตามสภาพแวดล้อมเพราะแต่ละที่จะมีหินเฉพาะบางชนิดหรืออาจจะจัดประเภทหินที่คล้าย ๆ กันให้อยู่กลุ่มเดี่ยวกัน
มาเรีย เมนัวนอส

มาเรีย เมนัวนอส (เกิด 8 ค.ศ. 1978(1978--)) เป็นนักแสดงหญิงชาวกรีกนักข่าวนักจัดรายการโทรทัศน์และนักมวยปล้ำอาชีพเป็นครั้งคราว ปัจจุบันเธอได้เซ็นสัญญากับ WWE ซึ่งเธอได้ทำหน้าที่เป็นทูตตั้งแต่ปี 2013 เธอได้เข้าร่วมการแสดงทางโทรทัศน์ในสหรัฐในฐานะผู้สื่อข่าวทางโทรทัศน์ในวันนี้ Access Hollywood, Extra และต่างประเทศสำหรับการร่วมเป็นเจ้าภาพจัดการแข่งขัน Eurovision Song Contest 2006 ในกรุงเอเธนส์, กรีซ. เธอยังร่วมสร้างและปัจจุบันเป็นซีอีโอของเครือข่ายออนไลน์ podcast ซีรีส์ AfterBuzz TV
อัลมาดา

อัลมาดา  เป็นเมืองในประเทศโปรตุเกส ตั้งอยู่บริเวณปากแม่น้ำเทกัส อยู่ฝั่งตรงข้ามกับลิสบอน สามารถเดินทางเชื่อมต่อกันได้โดยสะพาน 25 เมษายน ประชากรในปี ค.ศ. 2011 มีทั้งหมด 174,030 คน พื้นที่ 70.21 กิโลเมตร 
การขนส่ง.
สะพาน 25 เมษายน เป็นสะพานที่เชื่อมต่อระหว่างลิสบอนกับอัลมาดา ทอดยาวข้ามแม่น้ำเทกัส ตัวเมืองมีระบบรถไฟฟ้ารางเบา Metro Transportes do Sul ซึ่งให้บริการทั้งในเขตเกรเทอร์ลิสบอนและเทศบาล Seixal
ปาโบล ซาราเบีย

ปาโบล ซาราเบีย การ์ซิอา (เกิดวันที่ 11 พฤษภาคม ค.ศ. 1992) เป็นนักฟุตบอลอาชีพชาวสเปน ปัจจุบันลงเล่นในตำแหน่งกองกลางตัวรุก หรือปีกขวา ให้กับสโมสรฟุตบอลวูลเวอร์แฮมป์ตันวอนเดอเรอส์
สโมสรในพรีเมียร์ลีก อังกฤษ และทีมชาติสเปน
ซาราเบียเกิดที่มาดริด และเริ่มเล่นให้กับชุดเยาวชนของเรอัลมาดริดตั้งแต่เขาอายุ 12 ปี ต่อมาใน ค.ศ. 2011 เขาย้ายไปเล่นให้กับเฆตาเฟด้วยค่าตัว 3 ล้านยูโร และในปี ค.ศ. 2016 เขาย้ายไปเซบิยาด้วยสัญญา 4 ปี ตลอดระยะเวลาแปดฤดูกาลในลาลิกา เขาลงเล่นไป 232 นัด พร้อมกับทำ 36 ประตู ก่อนย้ายไปในฝรั่งเศส ในปี ค.ศ. 2019 กับปารีแซ็ง-แฌร์แม็ง
ซาราเบียเคยเล่นให้กับทีมชาติสเปนในหลายรุ่นอายุ และได้แข่งขันในรายการสำคัญอย่างฟุตบอลโลกเยาวชนอายุไม่เกิน 17 ปี 2009 และฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2011 เขาถูกเรียกติดทีมชาติชุดใหญ่ครั้งแรกเมื่อในเดือนสิงหาคม ค.ศ. 2019 ในการแข่งขันฟุตบอลชิงแชมป์แห่งชาติยุโรป 2020 รอบคัดเลือก และได้เป็นส่วนหนึ่งของทีมในการแข่งขันรายการนี้รอบสุดท้าย
 "ณ วันที่ 27 พฤศจิกายน 2019"
 "ณ วันที่ 15 พฤศจิกายน 2019"
 "ณ วันที่ 15 พฤศจิกายน 2019"
ซีเอเอฟแชมเปียนส์ลีก

ซีเอเอฟแชมเปียนส์ลีก (หรือที่รู้จักกันในชื่อ TotalEnergies CAF Champions League และเคยใช้ชื่อ African Cup of Champions Clubs เป็นการแข่งขันฟุตบอลสโมสรประจำปีที่จัดโดยสมาพันธ์ฟุตบอลแห่งแอฟริกา (CAF) และแข่งขันโดยสโมสรฟุตบอลชั้นนำของแอฟริกา โดยการตัดสินผู้ชนะจากรอบแบ่งกลุ่มที่เล่นแบบพบกันหมดเพื่อผ่านเข้าสู่รอบแพ้คัดออกแบบสองขา และตามด้วยรอบชิงชนะเลิศที่เล่นแบบเหย้าและเยือน ซึ่งถือเป็นการแข่งขันสโมรสรที่มีเกียรติมากที่สุดในฟุตบอลแอฟริกา
ผู้ชนะในแต่ละฤดูกาลของการแข่งขันจะได้รับโควตาเข้าแข่งขันในฟุตบอลชิงแชมป์สโมสรโลก ซึ่งเป็นการแข่งขันระหว่างสโมรสรชนะเลิศจากทั้งหกสมาพันธ์ทวีป และพบกับผู้ชนะจากซีเอเอฟคอนเฟเดอเรชันคัพในฤดูกาลถัดไปของซีเอเอฟซูเปอร์คัพ และตั้งแต่ปี ค.ศ. 2024 เป็นต้นไป พร้อมกับอีก 4 ทีมที่ดีที่สุด จะได้โควต้าในการแข่งขันรูปแบบใหม่ชื่อฟีฟ่าอินเตอร์คอนติเนนตัลคัพ ส่วนสโมสรที่จบอันดับรองในลีกของประเทศแต่ไม่สามารถผ่านเข้าแข่งขันในแชมเปียนส์ลีกจะมีสิทธิ์เข้าแข่งขันในซีเอเอฟคอนเฟเดอเรชันคัพรอบที่สอง
สโมรสรจากอียิปต์ มีครั้งที่ชนะเลิศมากที่สุด (18 สมัย) รองลงมาคือ โมร็อกโก ที่ 7 สมัย ประเทศแคเมอรูน อียิปต์ แอลจีเรีย ตูนิเซีย และโมร็อกโก มีจำนวนทีมที่ชนะเลิศมากที่สุด โดยมี 3 สโมสรจากแต่ละประเทศที่ชนะเลิศ การแข่งขันนี้ได้รับชัยชนะโดย 26 ทีม ซึ่ง 12 ทีมในนั้นได้แชมป์มากกว่าหนึ่งครั้ง อัล อาห์ลี เป็นทีมที่ประสบความสำเร็จมากที่สุดในประวัติศาสตร์ของการแข่งขันนี้ โดยคว้าแชมป์ไปแล้ว 12 ครั้ง รวมถึง ฤดูกาลล่าสุด และเป็นแชมป์แอฟริกาปัจจุบัน โดยชนะ เอสเปร็องซ์แห่งตูนิส 1–0 ด้วยผลรวมใน รอบชิงชนะเลิศ 2024
เฟลีปี อังเดร์ซง

ฟีรีปปี อังแดร์ซง เปเรย์ร่า โฆมิส (เกิด 15 เมษายน ค.ศ. 1993) เป็นนักฟุตบอลชาวบราซิล ปัจจุบันเล่นในตำแหน่งกองกลางตัวรุกให้แก่ลาซีโอ สโมสรในเซเรียอา และทีมชาติบราซิล
ทีมชาติ.
เฟลีปี อังเดร์ซง ถูกเรียกตัวติดทีมชาติบราซิลในการแข่งขันโกปาอาเมริกา 2015 ณ ประเทศชิลี และลงเล่นนัดแรกในการอุ่นเครื่องพบกับเม็กซิโกเมื่อวันที่ 7 มิถุนายน ค.ศ. 2015 เขาลงเล่นในฐานะตัวสำรองใน 7 นาทีสุดท้าย และจบลงด้วยชัยชนะ 2–0 ของบราซิล
ต่อมาในเดือนมิถุนายน ค.ศ. 2016 เฟลีปี อังเดร์ซง ถูกเรียกตัวติดทีมชาติในการแข่งขันโอลิมปิกฤดูร้อน 2016 ที่ประเทศบ้านเกิดของเขาเอง ต่อมาวันที่ 20 สิงหาคม เขาได้ลงเล่นในนัดชิงชนะเลิศที่พบกับเยอรมนีที่สนามกีฬามารากานัง และเป็นบราซิลที่ชนะการยิงลูกโทษ 5–4 หลังเสมอในเวลาปกติ 1–1 ทำให้ทีมชาติบราซิลได้รับเหรียญทองโอลิมปิกเป็นครั้งแรกในประวัติศาสตร์
โอเอฟซีเมนส์แชมเปียนส์ลีก

โอเอฟซีเมนส์แชมเปียนส์ลีก (ชื่อเดิม: โอเอฟซีแชมเปียนชีพ) เป็นการแข่งขันฟุตบอลระหว่างสโมสรต่าง ๆ ภายในทวีปโอเชียเนีย ซึ่งจัดการแข่งขันโดยสมาพันธ์ฟุตบอลโอเชียเนีย (โอเอฟซี) เริ่มการแข่งขันครั้งแรกในปี ค.ศ. 1987 ก่อนจะเปลี่ยนมาใช้ชื่อปัจจุบันเมื่อปี ค.ศ. 2007
ฮานะมิซึกิ เกิดมาเพื่อรักเธอ

ฮานะมิซึกิ เกิดมาเพื่อรักเธอ  เป็นภาพยนตร์แนวชีวิตและโรแมนติกจากประเทศญี่ปุ่น ภาพยนตร์ได้รับแรงบัลดาลใจจากเพลงชื่อเดียวกันของ Yō Hitoto ภาพยนตร์กำกับโดย Nobuhiro Doi และเขียนบทโดย Noriko Yoshida ภาพยนตร์เรื่องนี้ดำเนินเนื้อเรื่องอยู่ในช่วงระหว่าง 10 ปีตั้งแต่ปี 2539 ถึงปี 2549 โดยที่นักแสดง ยุอิ อะระงะกิ รับบทเป็นซาเอะ นักเรียนมัธยมปลายที่เริ่มเติบโตขึ้นในวัยรุ่น และ โทมะ อิคุตะ รับบทเป็น โคเฮย์ เพื่อนชายของซาเอะที่อยากเป็นชาวประมง
"ฮานะมิซึกิ" เข้าฉายที่โรงภาพยนตร์ทั่วประเทศญี่ปุ่นในวันที่ 21 สิงหาคม 2553 นอกจากนี้ "ฮานะมิซึกิ" ยังได้เข้าฉายที่ต่างประเทศในงานเทศกาลภาพยนตร์นานาชาติฮาวายครั้งที่ 30 ภาพยนตร์ได้รับการตอบรับเป็นอย่างดีจากนักวิจารณ์และทำรายได้ทั้งหมดประมาณ 32 ล้านดอลลาร์สหรัฐทำให้เป็นภาพยนตร์ที่ทำรายได้สูงสุดอันดับ 12 ของญี่ปุ่นในปี 2553
การทนความผิดพร่องแบบไบแซนไทน์

ในระบบคอมพิวเตอร์ทนต่อความผิดพร่อง โดยเฉพาะระบบแบบกระจาย การทนความผิดพร่องแบบไบแซนไทน์ (Byzantine fault tolerance, BFT) เป็นลักษณะของระบบที่ทนต่อความขัดข้อง (failure) ในกลุ่มที่เรียกว่า Byzantine Generals' Problem
อันเป็นกรณีทั่วไปของปัญหา Two Generals' Problem ซึ่งพิสูจน์แล้วว่าแก้ไม่ได้
ความขัดข้องแบบไบแซนไทน์ พิจารณาว่าเป็นความขัดข้องแบบทั่วไปที่สุดและยากที่สุดในบรรดารูปแบบการขัดข้องทั้งหลาย
เทียบกับรูปแบบการขัดข้องที่เรียกว่า fail-stop ซึ่งเป็นแบบง่ายที่สุด
คือเป็นการขัดข้องที่เกิดได้โดยวิธีเดียวคือสถานีในเครือข่ายล้มเหลว โดยสถานีอื่น ๆ จะตรวจจับได้ 
แต่ความขัดข้องแบบไบแซนไทน์ไม่มีข้อจำกัดเช่นนี้ คือ สถานีที่เกิดความขัดข้องอาจสร้างข้อมูลมั่ว ทำเป็นเหมือนข้อมูลถูกต้อง ซึ่งทำให้ทนต่อความผิดพร่องได้ยากมาก
ความผิดพร่อง (fault) แบบไบแซนไทน์เป็นความผิดพร่องใดก็ได้ที่แสดงอาการต่าง ๆ ต่อผู้สังเกตการณ์ต่าง ๆ
ความขัดข้อง (failure) แบบไบแซนไทน์เป็นการเสียบริการของระบบเนื่องจากความผิดพร่องแบบไบแซนไทน์ ในระบบที่จำเป็นต้องมีความเห็นพ้อง (consensus)
เชิงอรรถและอ้างอิง.
<templatestyles src="Reflist/styles.css" />